Els programes de subvencions han esdevingut un instrument essencial per assolir, en tots els àmbits de l'activitat administrativa, les finalitats i els objectius de les polítiques públiques establerts per la legislació i concretats per l'acció de govern.
En aquest sentit, la subvenció no solament orienta en un determinat sentit l'activitat d'altres ens públics i entitats privades d'acord amb els objectius dels plans sectorials corresponents.
L'activitat de foment també permet una gestió més coordinada i participativa dels recursos públics segons criteris de subsidiarietat, proximitat geogràfica i especialització tècnica, sense necessitat de duplicar xarxes existents o de crear nous serveis públics.
La Llei 12/2007, de 11 d'octubre, de serveis socials, a l'article 76 preveu que l'Administració de la Generalitat pot atorgar subvencions i altres ajuts a les entitats d'iniciativa social per coadjuvar al compliment de les seves activitats de serveis socials.
El Decret 200/2010, de 27 de desembre, atribueix al Departament de Benestar Social i Família, entre d'altres, les competències sobre les polítiques de serveis socials; famílies i infància; immigració i suport a la migració catalana; gais, lesbianes i transsexuals; actuacions cíviques, comunitàries i de voluntariat, i joventut.
Aquesta Ordre conté totes les bases, generals i específiques, dels diferents programes del Departament de Benestar Social i Família adreçats a les entitats de serveis socials i d'altres en matèria de famílies, lluita contra els maltractaments i contra la violència masclista, infància, immigració, gais, lesbianes i transsexuals, actuacions cíviques, comunitàries i de voluntariat, i joventut.
Es manté, per tant, d'una banda la separació entre les bases, generals i específiques, de vigència indefinida i, de l'altra, les convocatòries anuals corresponents.
Les bases generals ordenen i unifiquen el procediment general de gestió de les subvencions, mentre que les bases específiques concreten, sobretot, les regles objectives de valoració de cada programa, independentment de l'exercici pressupostari, la qual cosa incrementarà el marge de seguretat jurídica i permetrà una planificació anticipada per part de les entitats beneficiàries.
La convocatòria anual determinarà, fonamentalment, l'inici i el període de gestió del programa, i concretarà la partida pressupostària disponible, d'acord amb la Llei de pressupostos anual, així com les especificitats de cada línia de subvencions d'acord amb els criteris establerts per les diferents unitats que tramiten subvencions dins de l'àmbit competencial del Departament de Benestar Social i Família.
L'Ordre consta d'un únic article que aprova les bases generals que figuren a l'annex 1 i les bases específiques que figuren als annexos 2 al 9.
Atès el que preveuen el Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i el seu Reglament de desplegament aprovat pel Reial decret 887/2006, de 21 de juliol;
Vist l'informe del Consell General de Serveis Socials, i en ús de les atribucions que em confereix la legislació vigent i, en concret, l'article 92.3 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre,
S'aproven les bases generals i les específiques per a cada programa que han de regir les convocatòries de subvencions del Departament de Benestar Social i Família per a entitats que s'indiquen a continuació:
Annex 1: Bases generals, aplicables a tots els programes i subvencions.
Annex 2: Subvencions a entitats per a programes en matèria de família i de lluita contra els maltractaments, contra la violència masclista i violència familiar, i de promoció de la gent gran activa.
Serveis d'Atenció a la Família, adreçat a les famílies per tal d'acompanyar-les en la millora del seu benestar potenciant la pròpia capacitat d'afrontar i superar qüestions diverses de comunicació i relació que afecten l'àmbit familiar.
C) Programa de promoció de la gent gran activa realitzats per entitats representatives del sector de la gent gran de Catalunya.
Annex 3: Subvencions a entitats per a programes per al col·lectiu gai, lesbià i transsexual.
Annex 4: Subvencions a entitats per a programes en matèria d'infància i adolescència.
Programes d'orientació, assessorament, i ajut a la família, dirigits a millorar l'entorn familiar i a fer-hi possible la permanència de l'infant o l'adolescent.
Programes d'intervenció familiar mitjançant l'establiment de programes socioeducatius per als progenitors, tutors o guardadors.
Programes d'acompanyament de l'infant o l'adolescent als centres educatius o a altres activitats.
Servei d'habitatge i serveis d'acompanyament en habitatges per a joves, suport educatiu, psicològic, jurídic i/o sociolaboral.
Programes diürns preventius per a joves que es troben en situació de risc adreçats a la integració social i a la normalització en la vida de la comunitat.
Annex 5: Subvencions a entitats per a la realització de programes i activitats d'integració social de persones estrangeres immigrades i catalanes retornades.
Programes de formació en competències lingüístiques bàsiques en llengua catalana.
Programes d'informació i formació sobre l'entorn social i laboral.
Programes d'acollida i d'inclusió residencial per a persones en situació de vulnerabilitat social.
Programes de formació per a la inserció laboral.
Programes de foment de la participació a activitats culturals i de lleure.
Programes de foment de la convivència en els espais públics: comunitats de veïns, barris i equipaments públics.
Programes de gestió de la pluralitat lingüística, cultural i religiosa.
Programes de sensibilització de la població sobre el fet migratori.
Annex 6: Subvencions a les associacions juvenils i entitats que ofereixen serveis a la joventut:
Programa A: Subvencions a les associacions juvenils i entitats que ofereixen serveis a la joventut per activitats.
Programa B: Subvencions per a convenis de reconeixement de la tasca associativa d'entitats especialment rellevants en el teixit associatiu juvenil.
Programa C: Subvencions per a projectes que realitzen les entitats juvenils en l'àmbit de la cooperació al desenvolupament.
Subprograma C.1: Projecte de cooperació al desenvolupament.
Subprograma C.2: Projectes d'educació per al desenvolupament.
Annex 7: Subvencions a entitats per a activitats i projectes de caràcter cívic, participació ciutadana i de promoció del voluntariat.
Programa A: Subvencions a activitats cíviques, comunitàries i de foment del voluntariat.
Programa B: Subvencions per dur a terme projectes de caràcter cívic, comunitari i de foment de voluntariat.
Annex 8: Subvencions a entitats per al manteniment de programes de serveis socials.
Annex 9: Subvencions a entitats per a programes en matèria d'adopció.
Es deroga l'Ordre BSF/82/2011, de 11 de maig (DOGC núm. 5877, de 12.5.2011), per la qual s'aproven les bases que han de regir les convocatòries de subvencions del Departament de Benestar Social i Família per a entitats.
Es deroga l'Ordre BSF/106/2011, de 1 de juny (DOGC núm. 5895, de 7.6.2011), per la qual s'aproven les bases per atorgar subvencions a entitats sense ànim de lucre per dur a terme activitats cíviques, comunitàries i de foment del voluntariat.
Es deroga l'Ordre BSF/107/2011, de 6 de juny (DOGC núm. 5897, de 9.6.2011), per la qual s'aproven les bases reguladores per a la concessió de subvencions a les associacions juvenils i entitats que ofereixen serveis a la joventut.
Es deroga l'Ordre ASC/251/2009, de 30 d'abril (DOGC núm. 5384, de 21.5.2009), per la qual es modifica l'Ordre ASC/182/2009, de 18 de març, per la qual s'aproven les bases reguladores per a la concessió de subvencions per a projectes que realitzen les entitats juvenils en l'àmbit de la cooperació al desenvolupament i la solidaritat internacional.
Aquesta Ordre entra en vigor l'endemà del dia que es publiqui al Diari Oficial de la Generalitat de Catalunya.
Barcelona, 16 de febrer de 2012
1.1 L'objecte d'aquesta Ordre és regular el procediment de concessió de subvencions a entitats per a la realització d'activitats a Catalunya en els àmbits competencials del Departament de Benestar Social i Família que es concreten en aquesta Ordre.
1.2 El procediment de concessió de cada subvenció s'iniciarà l'endemà de la data de publicació de la convocatòria.
1.3 El procediment de concessió d'aquestes subvencions és el de concurrència competitiva, i el termini màxim per notificar i emetre resolució és de cinc mesos a comptar de l'endemà de l'últim dia de presentació de sol·licituds.
Transcorregut el termini esmentat sense que s'hagi conclòs el procediment, les entitats interessades poden entendre desestimades les seves sol·licituds per silenci administratiu.
Es poden acollir a les subvencions previstes en aquesta Ordre les entitats legalment constituïdes que no tinguin ànim de lucre, llevat que les bases específiques de cada programa estableixin el contrari.
3.1 Els requisits que han de complir les entitats sol·licitants per a totes les línies de subvencions són els següents:
a) Han d'estar legalment constituïdes i estar inscrites en el registre genèric corresponent.
Les bases específiques establiran els requisits que es puguin considerar necessaris d'inscripció a registres específics.
b) No haver estat objecte de cap resolució ferma de caràcter sancionador en relació amb la prestació del servei que se subvenciona, o bé haver-ne estat objecte i haver transcorregut els terminis previstos legalment per a la prescripció de la sanció.
c) Han de complir els requisits que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística, en el local, la sala, l'establiment o el centre de treball on es presti l'activitat o servei objecte de subvenció.
d) Les entitats amb un nombre de 50 persones treballadores o més han de complir l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació almenys a un 2% de persones treballadores amb discapacitat sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 246/2000, de 24 de juliol.
e) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'utilitzar mitjans per prevenir i detectar casos d'assetjament sexual i d'assetjament per raó de sexe, i intervenir-hi, en els seus centres de treball.
f) No poden obtenir la condició d'entitat beneficiària les entitats sol·licitants que incorrin en alguna de les circumstàncies que preveu l'article 13 de la Llei 38/2003, de 17 de novembre, general de subvencions.
3.2 L'entitat sol·licitant també ha de complir els requisits de les entitats beneficiàries que estableixin les bases específiques de cada programa.
3.3 S'estableix una fase de preavaluació en la qual l'òrgan competent verificarà el compliment d'aquests requisits per adquirir la condició de beneficiari de la subvenció.
L'òrgan competent per a la resolució desestimarà les sol·licituds que n'incompleixin algun.
3.4 El període d'execució de l'activitat objecte de la subvenció serà l'any de presentació de la sol·licitud, d'acord amb la convocatòria corresponent, sens perjudici del que estableixin les bases específiques de cada programa.
4.1 Les sol·licituds s'han de presentar en l'imprès normalitzat que es facilitarà a les seus i als serveis territorials del Departament de Benestar Social i Família o a través d'internet www.gencat.cat/benestarsocialifamilia/formularis.
La resolució de convocatòria preveurà, si escau, la presentació telemàtica.
Les sol·licituds, degudament emplenades, junt amb la documentació requerida, es presentaran de forma preferent en els registres del Departament http://www.gencat.cat/benestarsocialifamilia/registres sens perjudici de presentar-ho a qualsevol lloc dels que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Si la sol·licitud es presenta a les oficines de correus, s'ha de fer dins d'un sobre obert per tal que la sol·licitud sigui datada i segellada pel personal de correus abans de ser certificada, d'acord amb el Reial decret 1829/1999, de 3 de desembre.
4.2 La informació relacionada amb el procediment de concessió de subvencions d'entitats es pot consultar a l'adreça http://www.gencat.cat/benestarsocialifamilia/subvencions/serveissocials.
4.3 A les sol·licituds, degudament emplenades, s'hi ha d'ajuntar la documentació general que s'indica a continuació, així com la que s'estableixi específicament per a cada programa per acreditar el compliment dels requisits, i s'han de presentar a les dependències del Departament de Benestar Social i Família, sens perjudici del que disposa l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini màxim que determina la convocatòria.
4.4 Documentació general que cal lliurar juntament amb la sol·licitud.
Sol·licitud de transferència bancària per a pagaments de la Tresoreria de la Generalitat de Catalunya a creditors/creditores particulars.
4.5 Documentació que només caldrà aportar en el cas que l'entitat no l'hagi presentat a l'Administració de la Generalitat de Catalunya en els últims cinc anys o no hagi autoritzat fer la consulta telemàtica i així s'indiqui expressament en l'imprès de sol·licitud:
Original i fotocòpia o bé fotocòpia compulsada dels estatuts de l'entitat i, si s'escau, poders de la persona signant.
4.6 Certificació i declaracions responsables ja incloses a l'imprès de sol·licitud:
a) Certificació de l'acord adoptat per l'òrgan competent de l'entitat sol·licitant, pel qual es decideix sol·licitar la subvenció.
b) Declaració responsable d'estar al corrent de les obligacions tributàries davant la Generalitat i l'Estat, i davant la Seguretat Social.
La signatura de la sol·licitud de la subvenció per part de l'entitat beneficiària implica l'autorització a l'Administració de la Generalitat per a comprovar d'ofici si el beneficiari està al corrent de les obligacions tributàries i amb la Seguretat Social, llevat que aquesta autorització es denegui expressament a l'imprès de sol·licitud.
c) Declaració responsable d'estar al corrent de pagament d'obligacions per reintegrament de subvencions.
d) Declaració responsable de no trobar-se en cap circumstància prevista a l'article 13 de la Llei 38/2003, de 17 de novembre, general de subvencions.
e) Declaració responsable de concurrència, en el cas de rebre aportacions d'altres administracions o entitats públiques o privades per a la mateixa finalitat, o bé declaració responsable de no haver demanat o obtingut, ni l'entitat ni cap òrgan que en depengui, subvencions o ajuts per a la mateixa finalitat de cap organisme de les administracions públiques ni de cap entitat privada, nacional o internacional.
f) Declaració responsable que es compleixen els requisits establerts als articles 32.1, 32.3, 33 i 36.4 de la Llei de política lingüística en el local, la sala, l'establiment o el centre de treball on es presti l'activitat o servei objecte de subvenció.
g) En el cas d'entitats amb un nombre de 50 persones treballadores o més, declaració responsable de complir l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació almenys a un 2% de persones treballadores amb discapacitat sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 246/2000, de 24 de juliol.
La resta d'entitats han d'emplenar la declaració conforme tenen un nombre inferior a 50 persones treballadores o no en tenen.
h) En el cas d'entitats amb una plantilla igual o superior a 25 persones, declaració responsable del compliment de l'obligació d'utilitzar els mitjans de prevenció, detecció i intervenció en casos d'assetjament sexual i d'assetjament per raó de sexe en el treball d'acord amb l'article 92.8 del Text refós de la Llei de finances públiques de Catalunya, afegit per la disposició addicional setena de la Llei 5/2008, de 24 d'abril, del dret de les dones a eradicar la violència masclista.
4.7 Si s'escau, la sol·licitud de bestreta prevista a la base 9.3 d'aquest annex.
4.8 En relació amb les entitats sol·licitants, es valorarà la realització d'actuacions internes de consecució efectiva de la igualtat de dones i homes, especialment pel que fa a la presa de decisions, tracte personal, valor de les feines, mesures que facilitin la participació i el lideratge de les dones a l'entitat.
A aquest efecte, les sol·licituds que presentin poden anar acompanyades d'una memòria de responsabilitat social de l'entitat en què es dóna a conèixer el seu compromís social i bones pràctiques en aquest àmbit.
4.9 Si la sol·licitud presenta defectes o inexactituds o omet algun dels documents que assenyalen aquestes bases generals o les específiques corresponents, l'òrgan competent requerirà l'entitat interessada perquè en el termini de deu dies hàbils faci les esmenes oportunes en els termes que preveu l'article 71 de la Llei 30/1992, de 26 de novembre, amb la indicació que, passat aquest termini sense esmena, es considerarà que ha desistit de la seva sol·licitud.
4.10 L'acreditació de les condicions exigides no serà necessària per a les entitats sol·licitants que l'hagin efectuada anteriorment a qualsevol òrgan o dependència del Departament de Benestar Social i Família, sempre que no hagin transcorregut més de cinc anys des de la presentació i no hagin experimentat cap modificació.
En aquest cas, l'aportació podrà ser substituïda per una declaració de la persona sol·licitant, que s'inclou en el mateix imprès de sol·licitud, que acrediti que no s'han produït modificacions en les dades que consten en la documentació presentada.
4.11 Quan l'òrgan competent per a la tramitació de la subvenció no pugui fer les comprovacions adients pels tràmits administratius establerts, podrà requerir, sempre abans de la proposta de resolució de la concessió i en un termini no superior a 10 dies, la presentació de la documentació que acrediti la realitat de les dades contingudes en les declaracions responsables adjuntes a la sol·licitud de subvenció.
4.12 Les notificacions als interessats es faran per mitjans electrònics sempre que l'entitat hagi consentit expressament la notificació per mitjans electrònics mitjançant el formulari de sol·licitud, d'acord amb el que s'estableix l'article 43.3 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Igualment, l'entitat podrà exercir en qualsevol moment del procediment el dret a utilitzar un mitjà no electrònic i a revocar el consentiment per a les comunicacions electròniques mitjançant una sol·licitud expressa d'acord amb el que s'estableix a l'article 43.5 de la mateixa Llei.
Per a tots els programes, les subvencions atorgades també es poden vincular a la signatura d'un conveni, el qual ha de contenir els termes de col·laboració entre el Departament de Benestar Social i Família i l'entitat, on es farà constar expressament que el conveni s'efectua per condicionar la subvenció atorgada en el marc d'aquestes bases.
—6 Obligacions de les entitats beneficiàries
Són obligacions de les entitats beneficiàries:
a) Complir l'objectiu, executar el projecte, exercir l'activitat o adoptar el comportament que fonamenta la concessió de les subvencions.
b) Justificar davant l'òrgan concedent el compliment dels requisits i les condicions, i també la realització i el compliment de la finalitat que determinin la concessió o el gaudi de la subvenció.
c) Sotmetre's a les actuacions de comprovació que ha d'efectuar l'òrgan concedent i aportar tota la informació que els sigui requerida en l'exercici de les actuacions anteriors.
d) No rebre altres subvencions, ajuts, ingressos o recursos per a la mateixa finalitat de manera que amb les quantitats atorgades se superi el 100% del cost de l'activitat que ha de complir l'entitat beneficiària.
En qualsevol cas, s'ha de comunicar a l'òrgan concedent l'obtenció d'altres subvencions, ajuts, ingressos o recursos que financin les activitats subvencionades.
Aquesta comunicació s'ha d'efectuar tan aviat com es conegui, i en tot cas, abans de la justificació de l'aplicació donada als fons percebuts.
e) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, així com tots els estats comptables i els registres específics que siguin exigits per les bases reguladores específiques de la subvenció, amb la finalitat de garantir l'exercici adequat de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de comprovació i control.
g) Procedir al reintegrament dels fons percebuts en els casos que preveu l'article 37 de la Llei 38/2003, de 17 de novembre, general de subvencions (causes de reintegrament de les subvencions).
h) Fer constar en qualsevol tipus de rètol, document o publicitat relacionats amb l'actuació subvencionada l'expressió "Amb el suport del Departament de Benestar Social i Família", o d'una de les seves unitats i el senyal de la Generalitat de Catalunya.
En el cas del programa de subvencions de annex 3 (subvencions a entitats per a la realització de programes i activitats d'integració social de persones estrangeres immigrades i catalanes retornades), l'entitat beneficiària ha de fer constar també la col·laboració del Ministeri de Treball i Immigració.
i) Facilitar tota la informació que li requereixi la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
j) Complir els requisits de l'article 29 de la Llei 38/2003, de 17 de novembre, general de subvencions, relatius a la subcontractació de les activitats subvencionades mitjançant aquestes bases.
k) Sol·licitar, quan l'import de la despesa subvencionable superi la quantia de divuit mil (18.000,00) euros, en el cas de subministrament d'equipaments o prestació de serveis, tres ofertes de diferents proveïdors com a mínim i amb caràcter previ a la contracció del compromís de despesa, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin, o llevat que la despesa s'hagi efectuat abans de la sol·licitud de la subvenció.
L'elecció entre les ofertes presentades, que s'han d'aportar en la justificació, s'ha de fer d'acord amb criteris d'eficiència i economia, i s'ha de justificar expressament en una memòria l'elecció quan no recaigui en la proposta econòmica més avantatjosa.
Així mateix s'haurà de comunicar la contractació amb una entitat vinculada amb l'entitat subvencionada o els seus càrrecs directius.
l) Presentar a l'òrgan competent les propostes de qualsevol canvi que es pugui produir en l'activitat o el projecte subvencionat.
La proposta es considerarà desestimada si no s'ha notificat per mitjà de resolució expressa l'aprovació en el termini de dos mesos des de l'endemà de la data de presentació de la proposta de canvi.
7.1 La Comissió de Valoració és l'òrgan col·legiat al qual pertoca encarregar-se del desenvolupament del procés de selecció d'activitats i projectes a subvencionar.
7.2 La composició de la Comissió de Valoració s'estableix a les bases específiques de cada programa.
7.3 S'atribueixen a la Comissió de Valoració les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritària establerts i resoldre incidències, si n'hi ha.
7.4 La persona titular de la presidència de la Comissió de Valoració és responsable de signar cada una de les actes de proposta valorades i trametre-les a l'òrgan que ha d'emetre la resolució.
7.5 Amb la finalitat d'aclarir punts dubtosos de l'activitat o projecte, o de la resta de la documentació, la Comissió de Valoració té la facultat de convocar personalment els i les representants de les entitats sol·licitants o requerir-los-els per escrit.
7.6 En cas que no es prevegi una altra cosa, un dels membres de la Comissió de Valoració haurà de ser nomenat secretari/ària i aixecarà acta de cada sessió.
7.7 L'òrgan administratiu responsable de la convocatòria garantirà la paritat de gènere en la composició de la Comissió de Valoració si és tècnicament viable.
7.8 El règim de funcionament de la Comissió de Valoració, en tot el que no preveuen aquestes bases, s'ajusta a les normes aplicables als òrgans col·legiats.
—8 Reformulació de la sol·licitud i desviació pressupostària
8.1 Quan la subvenció tingui per objecte el finançament d'activitats que ha d'exercir el sol·licitant, i l'import proposat estigui per sota de l'import sol·licitat, la Comissió de Valoració o l'òrgan competent pot instar el sol·licitant per reformular la sol·licitud, d'acord amb els criteris establerts a l'article 27 de la Llei 38/2003, de 17 de novembre, general de subvencions.
8.2 El sol·licitant disposarà d'un termini de deu dies hàbils per reformular la sol·licitud, comptats des de l'endemà de la notificació de l'acte corresponent i haurà de respectar l'objecte, les condicions i la finalitat de la subvenció.
8.3 En el cas que el cost total del projecte sigui més d'un 20% inferior respecte del pressupost inicial, es minorarà la subvenció aplicant sobre la quantitat subvencionada el mateix percentatge de desviació.
Aquest percentatge serà del 10% pels projectes que hagin reformulat la seva sol·licitud.
9.1 L'import concedit serà un percentatge del cost total de l'activitat o projecte objecte de la subvenció.
9.2 Es podran concedir bestretes fins al 95% de la quantitat atorgada, sense garanties, sens perjudici del que estableixin les bases específiques de cada programa.
9.3 L'autorització de bestretes requereix la sol·licitud prèvia de l'entitat i el compromís per part d'aquesta d'aplicar l'import de la bestreta al compliment de l'objecte de la subvenció, segons model adjunt a l'imprès de sol·licitud, sens perjudici de la forma de pagament que estableixin les bases específiques de cada programa.
9.4 La resta de la quantitat atorgada es pagarà quan el beneficiari hagi justificat la realització de la totalitat de l'objecte de la subvenció, segons el parer de l'òrgan concedent, i d'acord amb el que s'estableixen aquestes bases i la normativa aplicable.
9.5 L'ens gestor tindrà en compte altres subvencions o ajuts que hagi rebut o pugui rebre l'entitat per a la mateixa activitat, de manera que amb la quantitat a atorgar o atorgada no se superi el 100% del cost de l'activitat subvencionada.
10.1 La justificació de l'aplicació dels fons percebuts i el compliment de la finalitat de la subvenció es farà mitjançant la presentació de la relació de tots els justificants, corresponent al cost total de l'activitat o projecte, i contindrà la documentació següent:
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
La memòria ha d'estar signada per la persona representant de l'entitat i ha de tenir una extensió màxima de 10 pàgines.
b) Una relació classificada de les despeses de l'activitat, signada pel secretari o secretària de l'entitat, amb identificació del creditor i del document, el seu import, data d'emissió i, si escau, data de pagament.
En cas que la subvenció s'atorgui d'acord amb un pressupost estimat, s'indicaran les desviacions produïdes.
A aquesta relació s'hi han d'incorporar:
Els originals de les factures o documents equivalents en el tràfic mercantil amb eficàcia administrativa, corresponents al total del pressupost de l'activitat o projecte subvencionat, i la documentació acreditativa del seu pagament.
c) Un detall d'altres ingressos o subvencions que hagin finançat l'activitat subvencionada amb indicació de l'import i la procedència.
d) Si s'escau, les tres ofertes de diferents proveïdors sol·licitats per l'entitat en aplicació de l'article 31.3 de la Llei 38/2003, de 17 de novembre, general de subvencions, i en els termes que indica la base 6.k) d'aquest annex.
e) Si s'escau, carta de pagament de reintegrament en el supòsit de romanents no aplicats així com dels interessos que en deriven.
f) En el cas que l'entitat beneficiària presenti justificants que afecten diferents annexos d'aquesta Ordre, haurà de fer constar quines són les unitats a les que afecta la justificació conjunta.
El Departament de Benestar Social i Família facilitarà un imprès normalitzat de relació de despeses a justificar, a través de les dependències del Departament o a través d'Internet http://www.gencat.cat/benestarsocialifamilia/formularis.
10.2 Es podran justificar els salaris de les persones subjectes a una relació laboral directament associada al desenvolupament de l'activitat subvencionada.
Aquesta justificació es farà mitjançant la presentació de la nòmina signada per l'assalariat.
En defecte de signatura caldrà aportar el corresponent comprovant de transferència bancària individualitzada o bé una relació de pagaments a les persones assalariades associades al desenvolupament de l'activitat subvencionada.
La justificació de salaris ha d'incloure els models TC2 de Seguretat Social i el document 190 d'IRPF o els seus equivalents.
Caldrà aportar també un certificat signat pel representant de l'entitat que detalli, per a tota la relació de persones de les quals s'han presentat nòmines, les activitats desenvolupades i la dedicació exacta i real al projecte subvencionat (mesos, dies, hores, segons correspongui en cada cas).
10.3 El termini màxim de presentació de la documentació justificativa serà:
a) L'últim dia hàbil del mes de novembre de l'any en curs, quan la convocatòria sigui anual o bé;
b) L'últim dia hàbil del mes de febrer de l'any següent al qual es sol·licita la subvenció, quan la convocatòria sigui d'abast pluriennal;
Sempre tenint en compte que les bases específiques, la resolució de concessió o el conveni de col·laboració poden indicar una altra data.
10.4 Les entitats beneficiàries hauran de presentar com a justificació la liquidació del total del pressupost del projecte que es va presentar amb la sol·licitud, indicant els ingressos i les despeses del projecte subvencionat (segons el model normalitzat que es facilitarà a les dependències del Departament de Benestar Social i Família o a través d'Internet http://www.gencat.cat/benestarsocialifamilia/formularis).
En el cas que el cost total del projecte sigui més d'un 20% inferior respecte del pressupost inicial, es minorarà la subvenció aplicant sobre la quantitat subvencionada el mateix percentatge de desviació, tenint en compte el que estableix la base 8.3.
10.5 Pel que fa a la justificació de les subvencions atorgades a federacions o entitats de segon nivell, podran ser admesos els justificants de subvencions presentats per les entitats federades sempre que estiguin relacionades amb l'objecte de la subvenció, i consti que per part de la federació s'han distribuït els fons subvencionats entre les entitats federades.
Aquests justificants hauran de ser factures i rebuts originals de la despesa efectivament realitzada.
També s'acceptaran els justificants de despesa presentats per la mateixa federació que estiguin relacionades amb l'objecte de la subvenció.
—11 Nul·litat, anul·labilitat i reintegrament
11.1 L'òrgan competent pot declarar la nul·litat o anul·labilitat de la resolució de concessió de la subvenció i exigir el retorn de les quantitats percebudes en els supòsits que preveu l'article 36 de la Llei 38/2003, de 17 de novembre, general de subvencions, i, en tot el que no preveu l'article anterior, per l'article 99 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
11.2 L'òrgan concedent iniciarà un procediment de reintegrament de les prestacions econòmiques i ajuts concedits i abonats indegudament de conformitat amb la legislació vigent i, en tot cas, quan hi concorrin les situacions descrites a l'article 37 de la Llei 38/2003, de 17 de novembre.
11.3 El procediment de reintegrament es tramitarà d'acord amb el que preveu l'article 100 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, amb les adaptacions que corresponguin.
En tot el que no preveuen les presents bases reguladores s'aplicarà:
a) Pel que fa a la tramitació administrativa general, la resolució i la notificació: la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 26/2010, de 3 d'agost, de règim jurídic i de procediment de les administracions públiques de Catalunya.
b) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació i el reintegrament: el Decret 284/1996, de 23 de juliol, de regulació del sistema català de Serveis Socials; el Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003.
c) Pel que fa al règim sancionador, i amb respecte del que estableix l'article 25.1 de la Constitució: la Llei 12/2007, d'11 d'octubre, de serveis socials, i el Decret 284/1996, de 23 de juliol, de regulació del sistema català de serveis socials, quan aquests siguin aplicables; el Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003.
—13 Caràcter de les subvencions
13.1 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
13.2 Les subvencions concedides se sotmetran al règim fiscal vigent en el moment del seu atorgament.
El Departament de Benestar Social i Família pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció d'acord amb la Llei 16/1996, de 27 de novembre, reguladora de les actuacions inspectores i de control en matèria de serveis socials, o l'altra normativa que sigui aplicable.
Les dades de caràcter personal que s'han de facilitar per a l'obtenció de les subvencions s'inclouen als fitxers següents:
a) Aplicacions de subvencions de Benestar i Família, que tenen per finalitat gestionar les sol·licituds de subvencions de les diferents unitats del Departament de Benestar Social i Família.
Aplicació de subvencions SBB, òrgan administratiu responsable: Direcció de Serveis.
Aplicació de subvencions DGJ, òrgan administratiu responsable: Direcció General de Joventut.
Aplicació de subvencions DGACC, òrgan administratiu responsable: Direcció General d'Acció Cívica i Comunitària.
b) Gestió d'expedients d'entitats i establiments, que té per finalitat el registre d'entitats i establiments que han sol·licitat subvenció al Departament de Benestar Social i Família.
c) Registre específic d'entitats i establiments en matèria d'infància, que té com a finalitat registrar les entitats i establiments que presten serveis socials d'atenció a la infància i l'adolescència.
Òrgan administratiu responsable: Direcció General d'Atenció a la Infància i Adolescència.
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal dels sol·licitants seran tractades amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
d) Cens d'entitats de voluntariat de Catalunya, que té com a finalitat censar les entitats sense ànim de lucre degudament registrades al registre corresponent, i que tenen projectes de voluntariat.
Òrgan administratiu responsable: Direcció General d'Acció Cívica i Comunitària.
Existeix la possibilitat d'exercir els drets d'accés, rectificació, cancel·lació i oposició de les dades que subministren, adreçant-se a la persona titular de cada unitat tramitadora.
Les dades de caràcter personal facilitades es poden cedir o comunicar a una altra administració pública en els supòsits previstos a l'article 21 de la Llei 15/1999, de 13 de desembre, de protecció de dades de caràcter personal.
Fora d'aquests supòsits, i sempre que no es tracti dels casos regulats a l'article 11 de la Llei orgànica 15/1999, de 13 de desembre, caldrà el consentiment de la persona interessada.
Subvencions a entitats per a programes en matèria de família i de lluita contra els maltractaments, contra la violència masclista i violència familiar, i de promoció de la gent gran activa
1.1 Les subvencions tenen per objecte el suport en el finançament dels programes i actuacions que portin a terme les entitats privades sense ànim de lucre en matèria de família i de lluita contra els maltractaments, contra la violència masclista i violència familiar, i de promoció de la gent gran activa, d'acord amb les característiques i els requisits del programes que s'estableixen en aquestes bases.
1.2 La convocatòria podrà preveure que la Secretaria de Família insti la signatura de convenis de concessió biennal amb aquelles entitats el projecte de les quals resulti d'especial qualitat, és a dir, amb una puntuació igual o superior al 70% de la puntuació màxima del programa.
1.4 Els projectes i activitats subvencionables són els següents:
Serveis d'Atenció a la Família, adreçats a les famílies per tal d'acompanyar-les en la millora el seu benestar potenciant la pròpia capacitat d'afrontar i superar qüestions diverses de comunicació i relació que afecten l'àmbit familiar.
En concret, els projectes o activitats s'han de referir a:
Detecció, prevenció, atenció i recuperació en els supòsits de violència, tant en dones com en infants, com en altres membres de la unitat familiar.
En especial, generació d'estructures de suport, sigui psicològic, social, d'assistència jurídica i d'inserció laboral, de foment de l'apoderament, o d'altres, per a les dones que pateixen violència masclista.
C) Programa de promoció de la gent gran activa realitzat per entitats representatives del sector de la gent gran de Catalunya.
1.5 En cap cas poden ser subvencionables els projectes o activitats que corresponen a serveis que l'Administració gestiona directament o indirectament, ni els projectes o activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
1.6 Serà condició que aquests programes es portin a terme en el transcurs de l'any natural que s'indiqui a la corresponent convocatòria, o aquest i el següent en cas de subvencions pluriennals.
Poden ser beneficiàries de les subvencions anuals i biennals les entitats legalment constituïdes que no tinguin ànim de lucre.
Per optar a ser beneficiàries de les subvencions biennals les entitats han de complir, a més dels requisits especificats a l'annex 1, base 3, de les bases generals, els requisits següents:
f) Signar el corresponent conveni biennal, el qual ha de preveure que quedarà sense efecte si l'entitat subvencionada incompleix els objectius determinants de la concessió o les obligacions imposades, en particular l'obligatorietat de justificar l'aplicació del fons o si es produeixen irregularitats en l'acreditació de les condicions i els requisits per sol·licitar la subvenció.
3.3 És obligació de totes les entitats beneficiàries incloure el logotip de la Secretaria de Família del Departament de Benestar Social i Família precedit de la menció "Amb la col·laboració de", així com altres logotips que pugui subministrar la Secretaria de Família en tots els elements informatius i publicitaris que elabori l'entitat beneficiària relacionats amb l'activitat o projecte subvencionat, en suport paper, electrònic o de qualsevol altre tipus.
S'ha d'emplenar un model per a cada activitat o projecte que es sol·liciti.
—5 Criteris de valoració prioritària
5.2 És requisit necessari per poder atorgar la subvenció l'obtenció d'un mínim del 60% de la puntuació màxima establerta.
La persona responsable d'actuacions de suport a la família.
La persona responsable d'actuacions en matèria de violència familiar.
8.1 La justificació de l'aplicació dels fons percebuts i el compliment de la finalitat dels programes es farà en els termes que indica la base 10 de l'annex 1.
En cas de publicació, s'han de trametre a la Secretaria de Família dos exemplars de la informació impresa relacionada amb els projectes o activitats subvencionats.
Les entitats podran presentar un certificat acreditatiu de les obligacions respecte de les nòmines de l'últim mes, així com respecte de les obligacions amb la Seguretat Social i Hisenda del darrer trimestre.
8.2 En el supòsit que es facin públics els programes o activitats subvencionats, s'haurà de fer constar la col·laboració de la Secretaria de Família del Departament de Benestar Social i Família amb l'addició del text següent: "La Secretaria de Família del Departament de Benestar Social i Família no ha de compartir necessàriament les opinions expressades".
8.3 La documentació, tant per a les subvencions anuals com per a les biennals, s'ha de presentar al Departament de Benestar Social i Família fins a la data que s'indiqui al conveni biennal o a la resolució.
Subvencions a entitats per a programes per al col·lectiu gai, lesbià i transsexual
1.1 Les subvencions anuals tenen per objecte el suport en el finançament de les actuacions per a programes per al col·lectiu gai, lesbià i transsexual que portin a terme les entitats privades sense ànim de lucre, d'acord amb les característiques i els requisits del programa que s'estableixen en aquestes bases.
1.2 La Secretaria de Família podrà instar la signatura de convenis de concessió biennal amb aquelles entitats el projecte de les quals resulti d'especial qualitat, és a dir, amb una puntuació almenys del 70% de la puntuació màxima del programa, en els programes següents:
Programa per al col·lectiu gai, lesbià i transsexual.
1.4 Els projectes i activitats subvencionables són:
1.4.1 Els projectes o activitats susceptibles de subvenció han d'estar inclosos en algun dels programes i actuacions adreçades a entitats de lesbianes, gais i persones bisexuals i transsexuals que afavoreixin la llibertat, igualtat i no-discriminació envers lesbianes, gais, bisexuals i transsexuals i ha de reforçar la cohesió social amb respecte a les diferències.
1.5 En cap cas poden ser subvencionables els projectes o activitats que corresponen a serveis que l'Administració gestiona de manera directa o indirecta, ni els projectes o activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
1.6 Serà condició que aquests programes siguin realitzats en el transcurs de l'any natural que s'indiqui a la corresponent convocatòria o aquest i el següent en cas de subvencions pluriennals.
Poden ser beneficiàries de subvencions anuals i biennals les entitats legalment constituïdes que no tinguin ànim de lucre.
Per optar a ser beneficiàries de les subvencions biennals les entitats han de complir, a més, els requisits següents:
f) Signar el corresponent conveni biennal, el qual ha de preveure que quedarà sense efecte si l'entitat subvencionada incompleix els elements determinants de la concessió o les obligacions imposades, en particular l'obligatorietat de justificar l'aplicació del fons i si es produeixen irregularitats en l'acreditació de les condicions i els requisits per sol·licitar la subvenció.
3.3 És obligació de totes les entitats beneficiàries incloure el logotip de la Secretaria de Família del Departament de Benestar Social i Família precedit de la menció "Amb la col·laboració de", així com altres logotips que pugui subministrar la Secretaria de Família en tots els elements informatius i publicitaris que elabori l'entitat beneficiària relacionats amb l'activitat o projecte subvencionat, en suport de paper, electrònic o de qualsevol altre tipus.
Programa per al col·lectiu gai, lesbià i transsexual:
Explicació detallada del projecte o activitat, segons el model adjunt a l'imprès de sol·licitud, que ha d'incloure:
Denominació del projecte/activitat.
Descripció dels objectius (generals i específics).
Descripció del projecte o activitat.
Abast i característiques de la població a la qual s'adreça el projecte o activitat.
Calendari d'execució dins de l'any que correspon a la convocatòria.
Justificació de la capacitat suficient de l'entitat (tant material com personal) per a la realització del projecte o activitat.
Pressupost original, segons els models adjunts a l'imprès de sol·licitud, que ha de contenir:
Previsió d'ingressos i despeses totals de l'entitat per a l'any en curs i ingressos i despeses de l'any anterior, segons consta en els models adjunts a l'imprès de sol·licitud.
Certificat de superàvit, si escau, signat i segellat pel/per la secretari/ària de l'entitat, segons el model adjunt a l'imprès de sol·licitud.
Tots els conceptes que conformen la despesa, detallats i diferenciats.
Fonts de finançament previstes (aportacions de l'entitat, aportacions d'altres entitats públiques o privades, si escau, i import sol·licitat).
5.1 Per a la concessió de subvencions del programa es valorarà la concurrència de les condicions següents, segons les dades que constin a la sol·licitud i l'escala de puntuació que s'especifica:
a) Coherència entre objectius, activitats i resultats previstos (fins a 15 punts).
b) Consolidació dels projectes (fins a 15 punts).
c) Incorporació de la perspectiva de gènere i de les dones en les actuacions que conformen l'objecte del projecte subvencionable (fins a 15 punts).
d) Adequació als objectius i directrius del Pla interdepartamental contra la discriminació de les persones lesbianes, gais, bisexuals i transsexuals (fins a 15 punts).
e) Potenciació de la col·laboració amb altres entitats, públiques o privades, que treballin l'àmbit de persones lesbianes, gais, bisexuals i transsexuals (fins a 15 punts).
f) Potenciació de la col·laboració amb entitats de fora de l'àmbit de persones lesbianes, gais, bisexuals i transsexuals (fins a 15 punts).
g) Concurrència d'altres fonts de finançament públic i privat (fins a 5 punts).
h) Incorporació d'iniciatives o actuacions innovadores (fins 5 punts).
5.2 Per als projectes o activitats inclosos en el Programa per al col·lectiu gai, lesbià i transsexual és requisit necessari per poder atorgar la subvenció l'obtenció d'un mínim del 60% de la puntuació màxima establerta.
La persona responsable de l'Àrea per a la igualtat de tracte i no discriminació de persones lesbianes, gais, transsexuals i bisexuals (LGTB).
8.1 La justificació de l'aplicació dels fons percebuts i el compliment de la finalitat del programa es farà en els termes que indica la base 10 de l'annex 1.
8.2 En cas de publicació, s'han de trametre a la Secretaria de Família dos exemplars de la informació impresa relacionada amb els projectes o activitats subvencionats.
8.3 Les entitats podran presentar un certificat acreditatiu de les obligacions respecte de les nòmines de l'últim mes així com respecte de les obligacions amb la Seguretat Social i Hisenda del darrer trimestre.
Aquest certificat s'haurà d'adequar al que estableix la base 10.2 de l'annex 1.
8.4 En el supòsit que es facin públics els programes o activitats subvencionats, s'haurà de fer constar el patrocini del Departament de Benestar Social i Família amb l'addició del text següent: "El Departament de Benestar Social i Família no ha de compartir necessàriament les opinions expressades".
8.5 La documentació relativa del programa s'ha de presentar al Departament de Benestar Social i Família fins a la data que s'indiqui al conveni biennal o a la resolució.
Subvencions a entitats per a programes en matèria d'infància i adolescència
1.1 L'objecte de les subvencions que es regeixen per aquestes bases és la col·laboració en el finançament dels programes que portin a terme les entitats privades sense ànim de lucre en matèria d'infància i adolescència, d'acord amb les característiques i els requisits que estableixen les bases d'aquests programes.
1.2 La Direcció General d'Atenció a la Infància i l'Adolescència podrà instar la signatura de convenis de concessió pluriennals amb un màxim de tres anys amb les entitats el projecte de les quals tingui una especial qualitat, és a dir, amb una puntuació almenys del 70% de la puntuació màxima del programa, i prioritàriament pels programes següents:
Programa de serveis socials de centres oberts.
Programes i actuacions adreçades a entitats col·laboradores amb l'Àrea de Suport als Joves Tutelats i extutelats.
1.3 La concessió, si s'escau, mitjançant conveni de subvencions pluriennal requerirà l'aprovació prèvia del corresponent acord del Govern.
1.4 Els projectes o activitats susceptibles de ser subvencionables han d'estar inclosos en algun dels programes en matèria d'infància i adolescència següents:
Servei diürn preventiu, fora de l'horari escolar, que dóna suport, estimula i potencia l'estructuració i el desenvolupament de la personalitat, la socialització, l'adquisició d'aprenentatges bàsics i l'esbarjo, i compensa les deficiències socioeducatives dels infants i adolescents atesos mitjançant el treball individualitzat, el grupal, la família, el treball en xarxa i amb la comunitat, amb especial atenció a les situacions de risc.
Programes adreçats a la integració social, a la normalització en la vida de la comunitat i a la cobertura de necessitats i mancances personals dels infants, els adolescents i les seves famílies que es troben en situació de risc.
Es subvencionaran preferentment els programes o actuacions següents:
B.1 Programes d'orientació, assessorament, i ajut a la família dirigits a millorar l'entorn familiar i a fer-hi possible la permanència de l'infant o l'adolescent.
B.2 Programes d'intervenció familiar mitjançant l'establiment de programes socioeducatius per als progenitors, tutors o guardadors amb la finalitat que assoleixin capacitats i estratègies alternatives per a la cura i l'educació dels seus fills o de l'infant o l'adolescent tutelat.
B.3 Programes d'acompanyament de l'infant o l'adolescent als centres educatius o a altres activitats
Programes d'entitats d'iniciativa social especialitzada, adreçats a infants o adolescents víctimes de maltractament, per tal d'oferir informació, atenció, assessorament psicològic i jurídic i acompanyament.
E.1 Servei d'habitatge i serveis d'acompanyament en habitatges per a joves, suport educatiu, psicològic, jurídic i/o sociolaboral.
E.2 Programes diürns preventius per a joves que es troben en situació de risc adreçats a la integració social i a la normalització en la vida de la comunitat.
1.5 En cap cas no poden ser subvencionables aquells projectes o activitats que corresponen a serveis que l'Administració gestiona directament o indirectament, ni aquells projectes o activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
1.6 Serà condició que aquests programes siguin realitzats en el decurs de l'any natural que s'indiqui a la corresponent convocatòria o d'acord amb el conveni pluriennal.
Poden ser beneficiàries de subvencions anuals i pluriennals les entitats legalment constituïdes que no tinguin ànim de lucre.
Poden ser beneficiàries de les subvencions anuals les entitats que compleixin els requisits especificats a l'annex 1, base 3, de les bases generals, a més del requisit següent: per al programa D, s'ha de dur a terme fora de l'horari escolar i durant el període lectiu, amb un mínim de 12 hores setmanals d'atenció directa repartides com a mínim en tres dies a la setmana.
Per optar a ser beneficiàries de les subvencions pluriennals les entitats han de complir, a més, els requisits següents:
d) Acreditar documentalment que el projecte tindrà continuïtat almenys durant el temps pel qual se sol·licita la pluriennalitat.
e) Acreditar la viabilitat econòmica per al desenvolupament del projecte durant el temps pel qual se sol·licita la pluriennalitat.
f) Signar el corresponent conveni pluriennal, el qual ha de preveure que quedarà sense efecte si l'entitat subvencionada incompleix el elements determinants de la concessió o les obligacions imposades, en particular l'obligatorietat de justificar l'aplicació del fons i si es produeixen irregularitats en l'acreditació de les condicions que s'estableix en els requisits per sol·licitar la subvenció.
4.1 Per als programes A, B, C, D, E.2 i F, les sol·licituds, degudament emplenades, han d'anar acompanyades de la documentació general establerta a l'annex 1 i de l'específica següent:
a) Relació de programes, serveis i/o establiments per als quals es demana la subvenció (segons model annex a l'imprès de sol·licitud).
b) Llistat de persones usuàries (segons model annex a l'imprès de sol·licitud).
c) Llistat de personal (segons model annex a l'imprès de sol·licitud).
d) Projecte explicatiu del servei, establiment, programa o activitat que es vol desenvolupar durant l'any de la sol·licitud que incorpori l'impacte de gènere previst d'aquestes actuacions, per tal de conèixer les possibles repercussions que es preveuen en dones i homes, o nens i nenes.
e) Fitxa resum del projecte (segons model annex a la sol·licitud).
f) Previsió d'ingressos i despeses del servei, programa, o activitat per a l'any en curs i ingressos i despeses de l'any anterior (segons model annex a l'imprès de sol·licitud).
4.2 Per als programes E.1, les sol·licituds, degudament emplenades, han d'anar acompanyades de la documentació general establerta a l'annex 1 i de l'específica següent:
a) Relació de programes, serveis i/o establiments per als quals es demana subvenció (segon model annex a l'imprès de sol·licitud).
b) Previsió d'ingressos i despeses del programa, servei o establiment per a l'any en curs i ingressos i despeses de l'any anterior (segons model annex a l'imprès de sol·licitud).
c) En el cas que es sol·liciti subvenció per a despeses de manteniment o lloguer de pisos assistits: projecte del pis assistit concret que s'ha d'adequar al projecte marc elaborat per l'Àrea de Suport als Joves Tutelats i Extutelats.
5.1 Per a la concessió de subvencions dels programes anteriors s'ha de valorar la concurrència de les condicions següents, segons les dades que constin a la sol·licitud i l'escala de puntuació que s'especifica:
D'acord amb l'activitat i el pressupost, es valoraran els següents criteris:
Nombre d'infants i adolescents que es beneficien del servei, desglossat per sexes i franges d'edat ateses (fins a 20 punts).
Nombre d'hores d'atenció directa (fins a 20 punts).
Infants i/o adolescents que es trobin en situació de risc (fins a 13 punts).
Experiència i solvència tècnica demostrada de l'entitat en la realització de l'activitat objecte de subvenció (fins a 11 punts).
Justificació d'interès social del servei en el territori (fins a 11 punts).
Projectes que es realitzin en territoris amb un número elevat de casos atesos pels equips d'atenció a la infància i l'adolescència (fins a 9 punts).
Intervenció integral i sistemàtica amb l'infant i/o adolescent.
Elaboració PEI (fins a 5 punts).
Serveis que incorporin intervencions transversals i en xarxa (fins a 5 punts).
Serveis que incorporin activitats extraordinàries encaminades a la integració dels infants i adolescents en el seu entorn comunitari (fins a 3 punts).
Incorporació de la perspectiva de gènere i de les dones en les actuacions que conformen l'objecte del projecte subvencionable (fins a 3 punts).
Adequació del programa a les necessitats reals existents de la infància i adolescència i les seves famílies en situació de risc (fins a 32 punts).
Població diana a la qual va dirigida l'actuació objecte de la subvenció (fins a 18 punts).
Experiència i solvència tècnica demostrada de l'entitat en la realització de l'activitat objecte de subvenció (fins a 18 punts).
Programes que incorporin intervencions transversals i en xarxa (fins a 8 punts).
Coherència entre els objectius, activitat i resultats previstos; Garanties d'avaluació i justificació de l' interès social del programa (fins a 8 punts).
Programes que incorporin la perspectiva de gènere i de les dones (fins a 3 punts).
Coherència entre els objectius, activitats i resultats previstos.
Garanties d'avaluació (fins a 18 punts).
Experiència i solvència tècnica de l'entitat en la realització de l'activitat objecte de subvenció. (fins a 18 punts).
Nombre d'infants i adolescents atesos (fins a 13 punts).
Programes que prevegin un abordatge integral del maltractament a infants i adolescents.
Justificació (fins a 14 punts).
Programes que incorporin intervencions transversals i en xarxa (fins a 7 punts).
Capacitat d'incidir en la inclusió social dels infants i adolescents amb major risc d'exclusió social.
Població diana a la qual va dirigida l'actuació objecte de la subvenció (fins a 7 punts).
Incorporació de la perspectiva de gènere i de les dones en les actuacions que conformen l'objecte del programa, i en especial programes que incloguin mesures integrals respecte a la prevenció i detecció de la violència masclista i de sensibilització respecte a aquesta violència (fins a 3 punts).
D) Programes d'intervenció socioeducativa diària que es duguin a terme en el marc dels esplais.
Nombre d'infants i adolescents beneficiaris del servei i franges d'edat ateses (fins a 19 punts).
Treball amb infància en risc prioritàriament (fins a 19 punts).
Experiència i solvència tècnica de l'entitat en la realització de l'activitat objecte de subvenció (fins a 18 punts).
Nombre d'hores d'atenció directa (fins a 14 punts).
Projectes que es realitzin prioritàriament en barris o en zones desafavorides socialment (fins a 9 punts).
Intervencions transversals i en xarxa (fins a 9 punts).
Intervenció integral i sistemàtica amb els infants i/o adolescent.
Elaboració de PEI (fins a 9 punts).
Incorporació de la perspectiva de gènere i de les dones en les actuacions que conformen l'objecte del programa subvencionable, amb especial atenció a la lluita contra els estereotips i rols marcats pel gènere (fins a 3 punts).
Adequació als objectius i directrius de l'Àrea de Suport als Joves Tutelats i Extutelats (fins a 20 punts).
Interès social i adaptació a les necessitats dels joves del programa o projecte presentat (fins a 5 punts).
Garanties en la realització dels programes o projectes presentats (fins a 5 punts).
Concurrència d'altres fonts de finançament públic i privat (fins a 5 punts).
Programes i/o projectes que incorporen el treball en xarxa, la coordinació entre activitats i accions conjuntes (fins a 10 punts).
Adequació als objectius i directrius del Pla estratègic de serveis socials de Catalunya, i en concret als plans d'infància (fins a 5 punts).
Intervenció integral i sistemàtica amb els infants i/o joves.
Elaboració de projectes educatius individualitzats (fins a 10 punts).
Projecte educatiu anual (fins a 10 punts).
Solvència professional i tècnica de l'entitat (fins a 5 punts).
Nombre d'hores d'atenció directa (hores per dia per usuari) (fins a 10 punts).
Nombre de persones usuàries ateses, per sexes (només per al programa E.2: fins a 10 punts).
Incorporació de la perspectiva de gènere i de les dones en les actuacions que conformen l'objecte del programa subvencionable (fins a 5 punts).
Programes que impulsin aprofundir en el compliment dels drets dels infants, en els processos de diàleg i nous espais participatius de la infància i adolescència per tal d'afavorir la convivència i la integració cultural en l'àmbit veïnal i local (fins a 40 punts).
Participació real dels infants i/o adolescents en els processos de participació territorial (fins a 30 punts).
Impacte comunitari i repercussió en altres territoris (fins a 20 punts).
Experiència de l'entitat en l'àmbit de la promoció i exercici dels drets de la infància (fins a 10 punts).
5.2 És requisit necessari per poder atorgar la subvenció l'obtenció d'un mínim del 50% de la puntuació màxima establerta per cada tipologia de programes.
6.1 L'import de la subvenció en els programes A, B, C, D i F es determinarà de la següent manera:
Un mínim del 75% del crèdit agregat de les partides amb funcional (per determinar) serà destinat als programes A de serveis socials de centres oberts.
D'aquest import, se n'atorgarà com a mínim un 50% proporcionalment en funció del nombre de places registrades; el percentatge restant es distribuirà proporcionalment en funció de la puntuació obtinguda en els criteris de valoració de l'apartat 5.1.a.
Com a màxim és destinarà un 25% del crèdit agregat de les partides amb funcional (per determinar), als programes B, C, D i F els quals se subvencionaran, de forma directament proporcional, en funció de la puntuació obtinguda, desprès de la valoració de les sol·licituds presentades, d'acord amb els criteris de valoració de l'apartat 5.1.b, c, d i f.
D'aquest 25% es destinaran 10.000 € per als programes F.
6.2 Determinació de la quantia del programa E: L'import de la subvenció es determinarà, de forma directament proporcional, en funció de la puntuació obtinguda després de la valoració de les sol·licituds presentades en els termes que estableixen els criteris de valoració corresponents.
6.3 La quantia de la subvenció es fixarà en la resolució de concessió.
6.4 En tots els programes en matèria d'infància i adolescència l'import concedit serà un percentatge del cost total de l'activitat o projecte que no podrà superar la quantitat sol·licitada, tenint en compte les disponibilitats pressupostàries i el nombre de sol·licituds presentades.
La valoració i la proposta de concessió dels programes de l'A al F l'ha de formular una Comissió de Valoració integrada per:
Una persona adscrita a la Direcció General d'Atenció a la Infància i l'Adolescència, nomenada per la persona titular d'aquesta Direcció General, que la presidirà.
Els i les caps dels serveis territorials d'atenció a la infància i adolescència o les persones en qui deleguin.
La persona titular de la Subdirecció General d'Atenció a la Infància i l'Adolescència.
La persona responsable de l'Àrea de Suport als Joves Tutelats i Extutelats, en el cas del programa E.
La persona titular del Servei de Gestió Administrativa de la Direcció General d'Atenció a la Infància i l'Adolescència, que farà les funcions de secretari o secretària.
8.2 Les entitats podran presentar un certificat acreditatiu de les obligacions respecte de les nòmines de l'últim mes, així com respecte de les obligacions amb la Seguretat Social i Hisenda del darrer trimestre.
Aquest certificat haurà d'adequar-se a allò que estableix la base 10.2 de l'annex 1.
La tramitació correspon al Servei de Gestió Administrativa de la Direcció General d'Atenció a la Infància i l'Adolescència, i la resolució a la persona titular de la mateixa Direcció General.
Subvencions a entitats per a la realització de programes i activitats d'integració social de persones estrangeres immigrades i catalanes retornades
1.1 L'objecte d'aquesta subvenció és donar suport a programes i activitats que realitzen les entitats a Catalunya que contribueixen a la cohesió de la societat catalana a través de la integració de persones estrangeres immigrades i catalanes retornades, amb respecte i promoció de la igualtat d'oportunitats i la no-discriminació, i també a través de la sensibilització i el coneixement, per part de la població de Catalunya, de la nova ciutadania.
1.2 Els programes i activitats subvencionables són els següents:
A.1 Programes de formació en competències lingüístiques bàsiques en llengua catalana.
A.2 Programes d'informació i formació sobre l'entorn social i laboral.
A.3 Programes d'acollida i d'inclusió residencial per a persones en situació de vulnerabilitat social.
B.1 Programes de formació per a la inserció laboral.
C.1 Programes de foment de la participació a activitats culturals i de lleure.
C.2 Programes de foment de la convivència en els espais públics: comunitats de veïns, barris i equipaments públics.
C.3 Programes de gestió de la pluralitat lingüística, cultural i religiosa.
C.4 Programes de sensibilització de la població sobre el fet migratori.
1.3 Queden especialment excloses de la convocatòria les accions consistents en observatoris, estudis, publicacions de llibres, i organització i realització de torneigs esportius.
2.1 Poden ser-ne beneficiàries les associacions, les fundacions i altres persones jurídiques privades sense ànim de lucre que desenvolupin a Catalunya programes i activitats d'integració social de persones estrangeres immigrades i catalanes retornades.
2.2 Una mateixa entitat no pot presentar més de 2 programes o activitats subvencionables, els quals hauran d'estar cofinançats, com a mínim, en un 30% per la pròpia entitat o amb altres aportacions públiques o privades.
Els programes i activitats subvencionables s'han d'ajustar als objectius del Pla de ciutadania i immigració vigent, i que es pot consultar a http://www.gencat.cat/benestarsocialifamilia/immigracio.
S'ha d'emplenar un model per a cada activitat o projecte amb un màxim de dues propostes, en consonància amb el que disposa la base 2.2 d'aquest annex.
5.2 És requisit necessari per poder atorgar la subvenció l'obtenció d'un mínim del 50% de la puntuació màxima establerta.
L'import concedit serà un percentatge del cost total de l'activitat o projecte, en funció de la puntuació obtinguda.
La quantia de la subvenció en cap cas pot excedir els trenta mil (30.000,00) euros.
La Comissió de Valoració és l'òrgan col·legiat al qual pertoca encarregar-se del desenvolupament del procés de selecció de programes i activitats a subvencionar, i està integrada per les persones següents:
a) Presidència: una persona adscrita a la Direcció General per a la Immigració, nomenada per la persona titular d'aquesta Direcció General.
b) Quatre persones, adscrites al Departament de Benestar Social i Família, una de les quals hi ha d'actuar com a secretari/ària, nomenades per la persona titular de la Direcció General per a la Immigració.
c) Els directors i directores dels serveis territorials de Benestar Social i Família o les persones en qui deleguin.
d) Una persona nomenada per la persona titular de la Secretaria General del Departament de Benestar Social i Família.
8.1 La justificació de l'aplicació dels fons percebuts i el compliment de la finalitat de la subvenció es farà en els termes que indica la base 10 de l'annex 1.
8.2 Finançament de les despeses administratives i de funcionament.
8.3 En cap cas es poden presentar despeses d'inversió com a justificants de la subvenció.
8.4 En cas d'edició de material divulgatiu, el projecte o activitat s'han de trametre a la Direcció General per a la Immigració dos exemplars de la informació impresa.
8.5 Ateses les circumstàncies suficientment motivades, s'autoritza la persona titular de la Direcció General per a la Immigració per acceptar fora de termini la documentació de justificació de la despesa.
En tot cas, la documentació justificativa ha de pertànyer a l'any natural de presentació de la sol·licitud.
La tramitació de subvencions a entitats per a la realització de programes i activitats d'integració social de persones estrangeres immigrades i catalanes retornades correspon a l'Àrea Tècnica de la Direcció General per a la Immigració, i la resolució correspon a la persona titular de la Direcció General per a la Immigració.
Subvencions a les associacions juvenils i entitats que ofereixen serveis a la joventut
1.1 L'objecte de les subvencions que es regeixen per aquestes bases és la promoció de l'associacionisme juvenil, mitjançant el suport als projectes d'activitats de les associacions juvenils o de les entitats sense finalitat de lucre que facin serveis a la joventut, els convenis de reconeixement de la tasca associativa de les entitats que siguin especialment rellevants en el teixit associatiu juvenil, el suport a projectes en l'àmbit de la cooperació al desenvolupament i la solidaritat internacional.
1.2 Aquestes subvencions són compatibles amb altres subvencions que les entitats sol·licitants hagin pogut demanar per a la mateixa finalitat.
2.1 Poden ser beneficiàries d'aquestes subvencions les entitats inscrites al cens d'entitats juvenils de la Direcció General de Joventut.
2.2 A efectes d'aquestes subvencions, les entitats inscrites al cens d'entitats juvenils de la Direcció General de Joventut s'enquadren en les següents tipologies, excloents entre sí:
a) Tipologia A: associacions juvenils que estiguin inscrites com a juvenils al registre d'associacions que gestiona el Departament de Justícia, o bé que el seu nom i estatuts reflecteixin el seu caràcter netament juvenil i les federacions o coordinadores d'aquestes associacions juvenils.
b) Tipologia B: consells locals de joventut.
c) Tipologia C: seccions juvenils d'entitats, associacions, partits polítics, sindicats i parròquies amb òrgans de decisió propis i que estiguin constituïdes formalment com a tal secció d'acord amb els estatuts de l'entitat mare.
d) Tipologia D: altres entitats sense finalitat de lucre que realitzin algun programa d'activitats que s'adreci de forma específica i exclusiva a joves, que aquest programa sigui especialment rellevant i que en els estatuts de l'entitat es reflecteixi com a un dels objectius fundacionals oferir serveis als joves.
Al web de la Direcció General de Joventut s'hi pot consultar a quina tipologia de les abans esmentades s'enquadra cadascuna de les associacions inscrites al cens d'entitats juvenils de la Direcció General de Joventut.
3.1 Abans de la finalització del termini de presentació de sol·licitud d'aquestes subvencions, les entitats sol·licitants han de tenir actualitzada, als arxius de la Direcció General de Joventut, la documentació vinculada a la inscripció al cens d'entitats juvenils de la Direcció General de Joventut.
3.2 Les activitats objecte d'aquestes subvencions s'han de realitzar durant l'any de presentació de la sol·licitud, d'acord amb la convocatòria corresponent.
4.1 La tramitació telemàtica de les sol·licitud referides a aquest annex es farà mitjançant el lloc web: http://www.gencat.cat/joventut/carpetaelectronica.
4.2 El termini de presentació de sol·licituds es fixarà a la convocatòria anual corresponent.
4.3 Les entitats sol·licitants hauran de presentar la sol·licitud i els projectes en els formularis oficials específics per cada programa que facilitarà la Direcció General de Joventut.
Les entitats beneficiàries han de justificar davant la Direcció General de Joventut la realització efectiva de les activitats o l'execució dels projectes que van determinar la concessió de la subvenció, d'acord amb el què estableix l'apartat 10 de l'annex 1 d'aquestes bases i, si escau, el què s'estableixi en aquest annex específicament per a cada programa.
—6 Òrgans competents per a la instrucció i resolució del procediment
La tramitació de les subvencions que s'acullin als programes d'aquest annex correspon a la Direcció General de Joventut, i la resolució, a la persona titular de la Direcció General de Joventut.
Subvencions a les associacions juvenils i entitats que ofereixen serveis a la joventut per activitats
1.1 L'objecte d'aquestes subvencions és:
a) Donar suport a les activitats i funcionament de les associacions juvenils, els consells locals de joventut i les seccions juvenils.
b) Donar suport a les activitats adreçades a joves i realitzades per entitats sense finalitat de lucre.
1.2 Les subvencions es poden destinar a les següents actuacions:
1.2.1 En el cas de les associacions enquadrades en els apartats 2.2. a, b i c) de l'annex 6, són subvencionables tant les despeses vinculades al seu funcionament ordinari com a programes d'actuació que tinguin una utilitat social i atenguin als objectius del Pla nacional de joventut de Catalunya.
1.2.2 Queden excloses del suport al funcionament ordinari totes aquelles entitats que reben subvenció mitjançant conveni amb la Direcció General de Joventut, ja sigui directament com a través de la seva federació o moviment.
1.2.3 En el cas de les entitats enquadrades en l'apartat 2.2. d) de l'annex 6, és subvencionable només un projecte o programa d'activitats adreçat específicament i exclusivament a joves i que sigui especialment rellevant.
1.3 A la convocatòria anual s'hi podran fixar quin tipus d'actuacions són prioritaris per a la Direcció General de Joventut.
Poden ser beneficiàries d'aquestes subvencions les entitats inscrites al cens d'entitats juvenils de la Direcció General de Joventut descrites en els apartats a), b) c) i d) de l'apartat 2.2 de l'annex 6 d'aquestes bases.
Les associacions que pertanyin a una federació o moviment que rebi subvencions mitjançant conveni amb la Direcció General de Joventut hauran de presentar la seva sol·licitud de manera conjunta a través de la seva federació o moviment.
Els criteris d'adjudicació d'aquestes subvencions que ha de tenir en compte la Comissió de Valoració esmentada en la base 6 d'aquest programa es valoraran fins un màxim de 100 punts distribuïts en els criteris i puntuacions parcials següents:
a) L'adequació del projecte i de les activitats a les prioritats establertes en la convocatòria anual, fins a 24 punts.
b) La qualitat del projecte i de les activitats, fins a 24 punts.
c) La viabilitat econòmica i el rigor pressupostari, fins a 24 punts.
d) La utilitat i interès social del projecte i de les activitats, fins a 14 punts.
e) La solvència i experiència de l'entitat sol·licitant i, si escau, els antecedents disponibles a la Direcció General de Joventut, fins a 14 punts.
—5 Determinació de la quantia i pagament
5.1 La quantitat màxima destinada a aquestes subvencions i l'aplicació pressupostària a la qual s'ha d'imputar es determina a la convocatòria pública corresponent.
5.2 Per determinar la quantia de la subvenció, a l'empara de la convocatòria corresponent, es té en compte l'adequació de les propostes que presenten els interessats als criteris de valoració publicats en aquestes bases, així com altres subvencions o ajudes que l'entitat sol·licitant pugui percebre per a la mateixa activitat o projecte, de manera que la quantitat a atorgar aïlladament o amb concurrència amb d'altres no superi en cap cas el 100% del cost de l'activitat o projecte.
5.3 Com a forma de pagament, del 90% de la subvenció se n'ordena el pagament en el moment en què es resol la concessió.
6.1 La Comissió de Valoració ha d'examinar i valorar les sol·licituds, i emetre'n un informe, d'acord amb els criteris d'adjudicació que es determinen en la base 4 d'aquest programa i l'ha de remetre a la persona titular de la Subdirecció General de Joventut.
6.2 La Comissió de Valoració estarà formada per les persones següents:
Subvencions per a convenis de reconeixement de la tasca associativa d'entitats especialment rellevants en el teixit associatiu juvenil
1.1 L'objecte d'aquesta subvenció és donar suport a les activitats i els projectes habituals de les entitats sol·licitants i contribuir a les despeses d'infraestructura i de personal.
1.2 La Direcció General de Joventut empra el conveni com a instrument de formalització d'aquestes subvencions, ja que permet reconèixer la tasca associativa de les entitats beneficiàries, alhora que contribueix a la seva estabilitat, ja que té una durada biennal.
1.3 Les actuacions objecte d'aquestes subvencions s'han de realitzar entre el mes de gener de l'any de la convocatòria i el dia 31 de desembre de l'any següent al de la convocatòria.
Poden ser beneficiàries d'aquestes subvencions les entitats inscrites al cens d'entitats juvenils de la Direcció General de Joventut descrites els apartats a), b) i c) de la base 2.2 de l'annex 6 d'aquestes bases.
3.1 Les entitats que optin a aquesta línia de subvenció han de tenir totes les característiques següents:
a) Fer una tasca especialment rellevant en el teixit associatiu juvenil.
b) Les finalitats de l'entitat han de tenir un elevat interès social, acreditat amb el tipus i qualitat de les activitats realitzades l'any anterior i les previstes per al període subvencionable, i correspondre a algun dels àmbits de prioritat de la Direcció General de Joventut.
c) Tenir un elevat grau de rellevància, d'implicació i d'implantació en l'entorn social i territorial corresponent.
d) Tenir una viabilitat econòmica que en garanteix la continuïtat.
e) Tenir un ritme regular en les activitats i en el nombre de persones associades, d'acord amb les finalitats i amb l'àmbit d'actuació.
f) Tenir capacitat de projecció de l'entitat, tant en l'àmbit català, com a escala europea i internacional.
3.2 Aquelles entitats que presentin una sol·licitud de subvenció per aquest programa i no compleixin els requisits establerts en l'apartat 3.1 podran ser transferides d'ofici per la Direcció General de Joventut al programa A d'aquest annex 6.
3.3 Les entitats que es puguin acollir als convenis regulats en el present annex s'agruparan en les següents tipologies:
Cada entitat susceptible de rebre aquest tipus de subvenció serà informada, un cop presentada la sol·licitud corresponent, de la tipologia a la qual ha estat assignada d'acord amb el seu objecte social i finalitats estatutàries.
4.1 A més de la documentació que estableix l'apartat 4 de l'annex 1, per a aquestes sol·licituds cal adjuntar la documentació següent:
Pressupost anual, en què constin tant les despeses com els ingressos, la quantia de l'ajut que es sol·licita i detall de les fonts de finançament previstes.
Estat de comptes de l'entitat, corresponent a l'any anterior al de la convocatòria.
4.2 Per a les sol·licituds de subvenció presentades en suport telemàtic, cal adjuntar un arxiu electrònic amb els documents originals a què fa referència l'apartat anterior adequadament escanejats en format PDF o JPG.
El formulari de sol·licitud normalitzat inclourà aquelles dades que hauran de ser emplenades per l'entitat sol·licitant a fi de poder avaluar els criteris establerts a la base 5 d'aquest programa.
Els criteris d'adjudicació d'aquestes subvencions que ha de tenir en compte la Comissió de Valoració esmentada en la base 7 d'aquest programa es valoraran fins un màxim de 100 punts distribuïts en els criteris i puntuacions parcials següents:
a) Rellevància de l'entitat i del conjunt de les seves actuacions en el seu territori de referència, fins a 20 punts.
b) Utilitat, volum i trascendència de l'impacte social del programa, fins a 20 punts.
c) Qualitat del programa i de les activitats, fins a 20 punts.
d) Viabilitat econòmica i rigor pressupostari, fins a 20 punts.
e) Solvència i experiència de l'entitat sol·licitant i els antecedents disponibles a la Direcció General de Joventut, fins a 10 punts.
f) Adequació del programa d'activitats a les prioritats establertes en el Pla nacional de joventut, fins a 10 punts.
—6 Determinació de la quantia i pagament
6.1 La quantitat màxima destinada a aquestes subvencions i l'aplicació pressupostària a la qual s'ha d'imputar es determina a la convocatòria pública corresponent.
6.2 Per determinar la quantia de la subvenció, a l'empara de la convocatòria corresponent, es té en compte l'adequació de les propostes que presenten els interessats als criteris de valoració publicats en aquestes bases, així com altres subvencions o ajudes que l'entitat sol·licitant pugui percebre per a la mateixa activitat o projecte, de manera que la quantitat a atorgar aïlladament o amb concurrència amb d'altres no superi en cap cas el 100% del cost de l'activitat o projecte.
6.3 Atesa la classificació tipològica establerta a la base 3.3 d'aquest programa, per tal de fixar la quantia final de la subvenció, els criteris de comparació, de priorització i d'atribució econòmica s'establiran entre entitats d'una mateixa tipologia.
6.4 El pagament de les subvencions s'ordena de la manera següent:
El 40% de la subvenció biennal, l'any següent al de la convocatòria i cop s'hagi fet la primera justificació prevista a la base 8 d'aquest programa.
El 10% de la subvenció biennal, l'any següent al de la convocatòria, un cop s'hagi fet la segona justificació prevista a la base 8 d'aquest programa.
7.1 La Comissió de Valoració ha d'examinar i valorar les sol·licituds, i emetre'n un informe, d'acord amb els criteris d'adjudicació que es determinen en la base 5 d'aquest programa i l'ha de remetre a la persona titular de la Direcció General de Joventut.
7.2 La Comissió de Valoració estarà formada per les persones següents:
a) El president o presidenta, que serà la persona titular de la Direcció General de Joventut.
b) Tres vocals nomenats per la persona titular de la Direcció General de Joventut d'entre el personal de la Direcció General de Joventut.
La justificació d'aquestes subvencions es fa en dues fases:
8.1 Primera justificació: a més de la documentació establerta a l'apartat 10 de l'annex 1 d'aquests bases s'ha d'aportar:
a) La memòria del funcionament de l'entitat durant l'any de la convocatòria.
b) L'estat de comptes de l'entitat corresponent a l'any de la convocatòria.
c) En el cas de federacions i coordinadores, cal aportar la relació de la distribució de la subvenció durant l'any de la convocatòria entre les seves entitats membres, adjuntant una certificació signada per el màxim responsable de cadascun dels centres, els col·lectius o les associacions membres on consti l'import rebut, el nombre de membres i la relació d'activitats realitzades d'acord amb el model facilitat per la DGJ.
8.2 Segona justificació: a més de la documentació establerta a l'apartat 10 de l'annex 1 d'aquests bases s'ha d'aportar:
a) La memòria del funcionament de l'entitat durant l'any següent al de la convocatòria.
b) En el cas de federacions i coordinadores, cal aportar la relació de la distribució de la subvenció durant l'any següent al de la convocatòria entre les seves entitats membres, adjuntant una certificació signada per el màxim responsable de cadascun dels centres, els col·lectius o les associacions membres on consti l'import rebut, el nombre de membres i la relació d'activitats realitzades d'acord amb el model facilitat per la DGJ.
8.3 El termini per presentar aquesta documentació justificativa és:
a) Primera justificació: fins al 31 de gener de l'any següent al de la convocatòria.
b) Segona justificació: fins al 30 de novembre de l'any següent a la convocatòria.
Subvencions per a projectes que realitzen les entitats juvenils en l'àmbit de la cooperació al desenvolupament
1.1 L'objecte d'aquestes subvencions és donar suport a les actuacions que les entitats juvenils fan en l'àmbit de la cooperació al desenvolupament i l'educació per al desenvolupament.
Es concreten dos subprogrames que responen a diferents línies de finançament:
Subprograma 1: projectes de cooperació al desenvolupament.
Subprograma 2: projectes d'educació per al desenvolupament.
Els projectes subvencionats hauran de treballar amb els objectius transversals que contempli el Pla director de cooperació al desenvolupament que en cada moment sigui vigent.
1.2 No són objecte d'aquestes bases reguladores els projectes que tinguin com a objecte principal els eixos de treball següents:
a) Els projectes d'intercanvis de joves, les visites d'estudi i la participació en cursos o seminaris.
b) Els projectes d'estades solidàries.
c) Les actuacions exclusivament enfocades a la promoció de les entitats, com ara les relatives a la recaptació de fons, captació de persones sòcies i l'àmbit de la comunicació i difusió de l'acció de la mateixa organització.
d) El suport al funcionament ordinari i estructural de les entitats.
1.3 A la convocatòria anual es podran fixar quin tipus d'actuacions són prioritaris per a la Direcció General de Joventut per cadascun dels dos subprogrames.
Poden ser beneficiàries d'aquestes subvencions les entitats inscrites al cens d'entitats juvenils de la Direcció General de Joventut descrites en els apartats a), b) i c) de la base 2.2 de l'annex 6 d'aquestes bases.
3.1 Una memòria sobre la trajectòria i activitats recents de l'entitat, fent especial esment d'aquelles vinculades a la cooperació al desenvolupament i l'educació per al desenvolupament, així com informació econòmica general.
3.2 Un projecte i pressupost detallat de l'actuació per la qual es demana la subvenció segons fitxa normalitzada.
3.3 En el supòsit de projectes presentats en concertació amb altres entitats, cal presentar l'acord corresponent, amb indicació de la participació de cada part.
—4 Determinació de la quantia i pagament
4.1 La quantitat màxima destinada a aquestes subvencions i l'aplicació pressupostària a la qual s'ha d'imputar es determina a la convocatòria pública corresponent.
4.2 Per determinar la quantia de la subvenció, a l'empara de la convocatòria corresponent, es té en compte:
a) L'adequació de les propostes que presenten els interessats als criteris de valoració publicats en aquestes bases.
b) Que la quantitat a atorgar aïlladament o amb concurrència amb d'altres no superi en cap cas el 100% del cost de l'activitat o projecte.
c) Hi haurà un import màxim a atorgar a un mateix projecte.
Aquest import màxim s'establirà a la convocatòria anual.
d) L'import de la subvenció ha de permetre la viabilitat del projecte.
4.3 Com a forma de pagament, del 90% de la subvenció se n'ordena el pagament en el moment en què es resol la concessió.
5.1 La Comissió de Valoració ha d'examinar i valorar les sol·licituds, i emetre'n un informe, d'acord amb els criteris d'adjudicació que es determinen en la base 2 dels respectius subprogrames i l'ha de remetre a la persona titular de la Subdirecció General de Joventut.
5.2 La Comissió de Valoració estarà formada per les persones següents:
El funcionament de la Comissió de Valoració es regeix pels articles 13 al 20 de la Llei 26/2010, de 3 d'agost, de règim jurídic i de procediment de les administracions públiques de Catalunya, i, parcialment, pels articles 22 al 27 de la Llei 30/1992, de 26 de novembre.
Projectes de cooperació al desenvolupament
L'objecte d'aquestes subvencions és donar suport als projectes de cooperació al desenvolupament que potenciïn la participació de gent jove en l'àmbit de la cooperació, i el suport de l'associacionisme juvenil a determinats països del sud.
c) Fomentar la formació dels i les joves en matèria de cooperació i educació per al desenvolupament.
d) Fomentar i/o enfortir l'associacionisme juvenil, tant del nord com del sud.
i) Valoració de l'impacte de l'acció a realitzar tant al sud com al nord.
j) Contribuir al desenvolupament dels països i les regions del sud, mitjançant accions que fomentin la millora de les condicions de vida dels sectors de població més desfavorits.
k) Realització dels projectes mitjançant una entitat local del país on es desenvolupa el projecte.
m) Que l'acció sigui innovadora en la seva metodologia, format i persones destinatàries.
2.1 Tindran prioritat geogràfica els projectes que es desenvolupin als països que estableixi el corresponent pla director de cooperació al desenvolupament vigent.
2.2 Els criteris d'adjudicació d'aquestes subvencions que ha de tenir en compte la Comissió de Valoració esmentada en la base 5 d'aquest programa es valoraran fins un màxim de 100 punts, distribuïts en els criteris i puntuacions parcials següents:
a) L'arrelament local i la presència a nivell internacional així com els mecanismes de participació interna, la política interna sobre equitat de gènere i l'estratègia de cooperació i educació per al desenvolupament de l'entitat sol·licitant, fins a 10 punts.
c) La metodologia utilitzada i la sostenibilitat del projecte, fins a 25 punts.
f) La capacitat i experiència en l'àmbit d'actuació del projecte, l'arrelament local i els mecanismes de participació interna del soci local, fins a 10 punts.
Projectes d'educació per al desenvolupament
L'objecte d'aquestes subvencions és donar suport a les accions d'educació per al desenvolupament adreçades al conjunt de la societat catalana tot incidint especialment en l'àmbit educatiu no formal i informal.
c) Fomentar la formació en matèria de cooperació i educació per al desenvolupament.
d) Fomentar i/o enfortir l'associacionisme juvenil en pro del desenvolupament humà sostenible.
i) Valoració de l'impacte de l'acció a realitzar.
j) Que l'acció impliqui altres actors socials de l'entorn local i/o global.
k) Promoure la relació de la joventut catalana i col·lectius del sud que permetin el coneixement mutu i l'intercanvi a fi de fomentar actituds solidàries i de cooperació al desenvolupament a llarg termini.
m) Que el projecte respongui a dos dels quatre àmbits d'intervenció de l'educació al desenvolupament: sensibilització, educació i formació, recerca i reflexió, incidència política i mobilització social.
n) Que l'acció sigui innovadora en la seva metodologia i format.
Els criteris d'adjudicació d'aquestes subvencions que ha de tenir en compte la Comissió de Valoració esmentada en la base 5 d'aquest programa es valoraran fins un màxim de 100 punts distribuïts en els criteris i puntuacions parcials següents:
a) L'arrelament local i la presència a nivell internacional, així com els mecanismes de participació interna, la política interna sobre equitat de gènere i l'estratègia de cooperació i educació per al desenvolupament de l'entitat sol·licitant, fins a 10 punts.
c) La metodologia utilitzada i la sostenibilitat del projecte, fins a 30 punts.
Subvencions a entitats per a activitats i projectes de caràcter cívic, participació ciutadana i de promoció del voluntariat
L'objecte de la convocatòria és subvencionar activitats i projectes de caràcter cívic, participació ciutadana i de promoció del voluntariat.
Les activitats que seran objecte de la subvenció seran aquelles que tinguin per finalitat el foment del civisme, la participació ciutadana i la solidaritat, i especialment aquelles vinculades amb la participació de la gent gran, el foment de l'associacionisme i el voluntariat i aquelles que afavoreixin la cohesió i la inclusió social.
Els projectes que seran objecte de la subvenció seran aquells que tinguin per objectiu principal la cohesió i la inclusió social mitjançant accions comunitàries, de foment del civisme, de participació ciutadana, d'associacionisme, de voluntariat i de discriminació positiva vers col·lectius específics.
Poden optar a les subvencions regulades en aquestes bases les entitats sense finalitat de lucre que tinguin seu social o delegació a Catalunya, que realitzin activitats de caràcter cívic, comunitari, de participació i de foment del voluntariat i que compleixin els requisits de l'apartat 3 de les bases generals de l'annex 1.
En el supòsit de sol·licituds de subvencions destinades al foment del voluntariat, les entitats hauran d'estar inscrites en el cens d'entitats de voluntariat de Catalunya en la data de publicació de la convocatòria.
—3 Òrgans competents per a la instrucció i resolució del procediment
La tramitació de les subvencions que s'acullin als programes d'aquest annex correspon a la Subdirecció General de Cooperació Social i Voluntariat i la resolució, a la persona titular de la Direcció General d'Acció Cívica i Comunitària.
4.1 El termini de presentació de sol·licituds es fixarà a la convocatòria anual corresponent.
4.2 En cas que una entitat sol·liciti una subvenció per a una activitat cívica, comunitària, i/o de foment del voluntariat (programa A) i a la vegada sol·liciti una subvenció per a un projecte de caràcter cívic, comunitari i/o de foment del voluntariat (programa B) en el qual estigui inclosa aquesta mateixa activitat, l'òrgan tramitador avaluarà només una de les sol·licituds, desestimant l'altra per duplicitat.
La sol·licitud que serà valorada serà la que més s'ajusti als objectius de la Direcció General i que tingui un més alt interès social.
4.3 En cas que una entitat sol·liciti erròniament una subvenció a càrrec d'un dels programes, i que l'actuació subvencionable sigui dins d'altre programa, l'òrgan tramitador podrà decidir derivar-ne la sol·licitud per tal que aquesta sigui avaluada d'acord amb les bases del programa que correspon.
En aquest cas, l'òrgan tramitador requerirà l'entitat sol·licitant per tal que en el termini màxim de 10 dies hàbils a comptar de l'endemà de la recepció del corresponent requeriment, aporti al Departament de Benestar Social i Família l'annex corresponent al nou programa, en el qual ha d'incloure les dades necessàries per a la seva avaluació.
En cas que, transcorregut aquest termini, l'entitat no aporti la documentació esmentada, s'entendrà que aquesta renuncia a la seva sol·licitud.
Per al Programa A s'efectuarà un primer pagament del 95% de l'import concedit, en forma de bestreta, sense garanties, que es tramitarà posteriorment a la resolució de la convocatòria i complerts els tràmits corresponents d'acord amb el que estableixen aquestes bases.
El 5% restant es tramitarà un cop finalitzada l'activitat i presentada correctament la justificació corresponent.
Per al Programa B, s'efectuarà un primer pagament del 95% de l'import concedit, posteriorment a la resolució de la convocatòria.
El 5% restant i la següent anualitat es tramitaran una vegada s'hagi comprovat la correcta justificació de la subvenció, l'execució del projecte i el compliment de la finalitat de l'anterior.
6.1 Les entitats beneficiàries han de justificar davant la Direcció General d'Acció Cívica i Comunitària la realització efectiva de les activitats o l'execució dels projectes que van determinar la concessió de la subvenció, d'acord amb el que estableix la base 10 de l'annex 1, i, si s'escau, el que estableixi en aquest annex específicament per a cada programa.
6.2 Per al programa A, el termini màxim de presentació de la documentació justificativa serà la que s'estableixi en la resolució d'atorgament, o en tot cas, com a màxim el 15 d'octubre de l'any de publicació de la convocatòria.
Per al programa B, la documentació justificativa es farà arribar en el termini que estableixi la resolució d'atorgament o, en tot cas, com a màxim l'últim dia hàbil del mes de febrer de l'any següent.
Subvencions per dur a terme activitats cíviques, comunitàries, de participació i de foment del voluntariat
Les subvencions es destinaran a activitats que tinguin per finalitat el foment del civisme, la participació ciutadana i la solidaritat, i especialment les que estiguin vinculades amb la participació activa de la gent gran, el foment de l'associacionisme i el voluntariat, i les que afavoreixin la cohesió i la inclusió social, i que s'han de dur a terme en el període que indiqui la convocatòria.
Entenem per activitat la unitat mínima d'acció que duu a terme una entitat.
Es podran subvencionar els següents tipus d'activitats:
a) Les de caràcter cívic i de participació ciutadana.
Entenem per activitats de caràcter cívic i de participació ciutadana aquelles dirigides a la ciutadania que enforteixin el teixit associatiu, promoguin el civisme, la cohesió i la inclusió social.
b) Les de foment del voluntariat.
Entenem per activitats de foment del voluntariat aquelles que difonen el voluntariat, sensibilitzant la ciutadania i els altres agents socials entorn a aquest tema i les que s'adrecen a la millora interna de la gestió, formació i organització de les persones voluntàries de l'entitat.
No són subvencionables dins d'aquesta convocatòria les despeses següents: despeses d'inversió, com compra de solars, d'immobles, de mobiliari, de material informàtic, inventariable, ni cap despesa de característiques similars.
Seran subvencionables les despeses vinculades a la realització de l'activitat que hagin estat detallades en el seu pressupost, incloent aquelles despeses de personal i estructura (lloguer, manteniments, subministraments, etc.) que estiguin directament relacionades amb l'activitat objecte de subvenció.
Seran subvencionades un màxim de dues activitats per a cada entitat que presenti sol·licitud.
En el cas que es presentin sol·licituds per més de dues activitats, l'òrgan tramitador avaluarà només les dues activitats de més import econòmic, i inadmetrà la resta.
En cas de coincidència en l'import, s'avaluaran les dues activitats que beneficiïn a un nombre més alt de persones.
a) Activitat per a la qual se sol·licita la subvenció, segons consta en el model de sol·licitud, signat i segellat (màxim dues activitats per entitat).
b) Pressupost complet i detallat de l'activitat per a la qual se sol·licita la subvenció, un per cadascuna de les activitats sol·licitades en el supòsit que sol·licitin dues, desglossant els ingressos i les despeses de l'activitat, segons consta en l'imprès de la sol·licitud de l'annex 7 del Programa A.
Per a l'atorgament de les subvencions i la determinació de la seva quantia s'aplicaran els criteris de valoració per a cada activitat seguint el procediment següent, sempre que hi hagi disponibilitat pressupostària:
a.1) Activitats que estiguin relacionades amb objectius departamentals vinculats a la DGACC (fins a 30 punts).
Activitats adreçades a gent gran i/o que fomentin la seva participació.
Foment de l'associacionisme i el voluntariat.
Activitats que fomentin la cohesió i la inclusió social.
Entenem com cohesió i inclusió social aquelles activitats dirigides a promoure la participació social dels col·lectius amb risc d'exclusió social, en igualtat de drets i oportunitats en relació amb la resta de la població que no hi està, així com aquelles activitats dirigides a la prevenció del risc d'exclusió.
a.2) Activitats lúdiques, culturals, sectorials i de lleure que fomentin el civisme (fins a 20 punts).
b) Interès social de l'activitat (fins a 30 punts).
Es valorarà l'interès social a partir dels objectius i finalitats de l'activitat, descrits en la sol·licitud.
Aquesta primera fase descartarà del procediment d'avaluació els expedients que no hagin obtingut com a mínim 30 punts.
Els expedients que superin aquesta puntuació passaran a avaluar-se seguint els criteris establerts en la segona fase.
a) Beneficiaris de l'activitat: es prioritzaran les activitats obertes a la participació de la ciutadania (fins a 15 punts).
b) Col·laboració amb altres entitats públiques o privades mitjançant el treball en xarxa, per tal d'optimitzar recursos i esforços (fins a 5 punts).
No es considera treball en xarxa el fet de que l'única col·laboració siguin ajuts econòmics d'altres entitats o administracions.
c) Incorporació d'iniciatives o actuacions innovadores (fins a 5 punts).
d) Capacitat econòmica de l'entitat i fonts de finançament Diversitat de fonts de finançament (previsió d'autofinançament, cofinançament).
S'entén per cofinançament que l'entitat rep o rebrà, en relació amb l'activitat sol·licitada, ajuts econòmics d'altres ens privats i/o públics diferents de la Generalitat (fins a 5 punts).
e) Es valorarà la participació de persones voluntàries i la incorporació de la perspectiva de gènere en l'organització de l'activitat (fins a 10 punts).
Per obtenir la subvenció és necessari assolir una puntuació mínima de 50 punts.
El simple fet d'assolir un nombre de punts igual o superior a 50 no dóna per si mateix cap dret a obtenir la concessió de la subvenció.
En cas d'empat en la puntuació final, s'ordenaran les entitats en funció de la ponderació dels criteris següents: en primer lloc, les que hagin obtingut una puntuació més elevada en el criteri a) de la fase 1; en cas que la puntuació obtinguda sigui la mateixa, es tindrà en compte la puntuació obtinguda en el criteri b) de la mateixa fase; en tercer lloc el criteri a) de la fase 2, i, si la puntuació continua sent la mateixa, es tindrà en compte finalment el criteri d) de la fase 2.
La persona titular de la Subdirecció General de Cooperació Social i Voluntariat presideix la Comissió de Valoració, que estarà formada per ella mateixa, un o una tècnica de la Secretaria General del Departament, i dos tècnics o tècniques de la Direcció General d'Acció Cívica i Comunitària, un dels quals realitzarà les funcions de secretari o secretària.
Es podrà subvencionar fins un import màxim del 85% del cost total de l'activitat, d'acord amb el pressupost presentat.
Subvencions a projectes de caràcter cívic, comunitari, de participació i de foment del voluntariat
1.1 L'objecte d'aquestes subvencions és el finançament de projectes que es realitzin a Catalunya de durada pluriennal, amb un màxim de 3 anys, que duguin a terme entitats sense ànim de lucre.
Els projectes han de tenir per objectiu principal la cohesió i la inclusió social, i es realitzaran mitjançant accions comunitàries, de foment del civisme, de participació ciutadana, d'associacionisme, de voluntariat i de discriminació positiva envers col·lectius específics.
1.2 A efectes d'aquesta subvenció es considerarà projecte l'ordenació planificada i coherent d'un conjunt d'accions interrelacionades entre si, amb concreció dels objectius, la metodologia de treball, un calendari, uns resultats i tenint en compte els recursos humans, materials, financers i tècnics a emprar.
1.3 El termini d'execució dels projectes serà de 3 anys a comptabilitzar des de l'1 de gener de l'any en curs.
a) Projectes de foment de l'associacionisme i el voluntariat.
a) Descripció del projecte per al qual es sol·licita la subvenció, d'acord amb el model annex 7 del Programa B de la sol·licitud, signat i segellat, amb tots els apartats emplenats.
b) Pressupost detallat d'ingressos i despeses del projecte desglossat per anualitats, signat i segellat, d'acord amb el model annex 7 del Programa B.
Per a l'atorgament de les subvencions i la determinació de la seva quantia, s'aplicaran els criteris de valoració seguint el procediment següent, sempre que hi hagi disponibilitat pressupostària:
a) Vinculació dels objectius generals del projecte amb als objectius de la Direcció General d'Acció Cívica i Comunitària (fins a 15 punts).
b) Determinació de l'àmbit geogràfic d'implementació i la seva necessitat (fins a 15 punts).
c) Metodologia a seguir i les línies d'actuació, indicant els col·lectius a qui es dirigeix, els àmbits de treball, i calendari de les actuacions (fins a 15 punts).
d) La realització de treball transversal amb altres programes de la Direcció General d'Acció Cívica i Comunitària (fins a 5 punts).
Aquesta primera fase descartarà del procediment d'avaluació els projectes que no hagin obtingut com a mínim 30 punts.
Els projectes que superin aquesta puntuació passaran a avaluar-se seguint els criteris establerts en la segona fase.
a) Finançament del projecte (fins a 15 punts): autofinançament amb recursos propis i/o cofinançament per altres ens públics o privats diferents a la Generalitat de Catalunya.
b) Incorporació de la perspectiva de gènere, voluntariat, diversitat funcional i persones amb risc d'exclusió social en la implementació del projecte (fins a 15 punts).
c) Col·laboració amb altres entitats públiques o privades mitjançant el treball en xarxa (fins a 10 punts).
d) Avaluació continuada i final, amb indicadors quantitatius i qualitatius (fins a 10 punts).
Per obtenir la subvenció és necessari assolir una puntuació mínima de 50 punts entre les dues fases.
El simple fet d'assolir un nombre de punts igual o superior a 50 punts no dóna per si mateix cap dret a obtenir la concessió de la subvenció.
En cas d'empat en la puntuació final, s'ordenaran les entitats en funció de la ponderació dels criteris següents: en primer lloc, les que hagin obtingut una puntuació més elevada en el criteri a) de la fase 1; en cas que la puntuació obtinguda sigui la mateixa, es tindrà en compte la puntuació obtinguda en el criteri b) de la mateixa fase; en tercer lloc el criteri a) de la fase 2, i si la puntuació continua sent la mateixa, es tindrà en compte finalment el criteri b) de la fase 2.
La persona titular de la Subdirecció General de Cooperació Social i Voluntariat presidirà la Comissió de Valoració, que estarà formada per ella mateixa, un o una tècnica de la Secretaria General del Departament, i dos tècnics o tècniques de la Direcció General d'Acció Cívica i Comunitària, un o una dels quals realitzarà les funcions de secretari o secretària.
Es podrà subvencionar fins un import màxim del 85% del projecte, d'acord amb el pressupost presentat, tenint en compte les disponibilitats pressupostàries i el nombre de sol·licituds presentades.
La resta del cost del projecte anirà a càrrec de l'entitat beneficiària amb fons propis o amb altres fonts de finançament públics i/o privats.
8.1 La justificació dels projectes hauran de complir les següents condicions:
a) Es justificarà el 100% del pressupost del projecte, anualitat per anualitat.
b) Finançament de les despeses administratives i de funcionament.
c) Finançament de les despeses de personal: només s'acceptaran aquelles que estiguin directament relacionades amb el desenvolupament del projecte subvencionat.
d) Les despeses de dietes, desplaçaments i manutencions vinculades al projecte seran justificables per una quantia màxima igual a l'establerta als annexos 1 al 4 del Decret 138/2008, de 8 de juliol, d'indemnització per raó de servei (DOGC núm. 5170, de 10.7.2008).
e) En cap cas es poden presentar despeses d'inversió (adquisició de solars, immobles, mobiliari, material informàtic, material inventariable) com a justificants de la subvenció.
8.2 Cas que no s'arribi a justificar la totalitat de l'anualitat, la part corresponent es minorarà dels següents pagaments.
El beneficiari podrà subcontractar amb tercers les actuacions del projecte en un percentatge que no pot excedir el 60% de l'import de la subvenció.
Quan l'activitat concertada amb tercers excedeixi el 20 per cent de l'import de la subvenció i l'import sigui superior a seixanta mil (60.000,00) euros, la subcontractació estarà sotmesa al compliment dels requisits següents:
a) Que el contracte se subscrigui per escrit.
b) Que la formalització d'aquest l'autoritzi la Direcció General d'Acció Cívica i Comunitària, prèvia presentació d'un document justificatiu, acompanyat dels pressupostos sol·licitats per a la subcontractació.
Subvencions a entitats per al manteniment de programes de serveis socials
1.1 Aquesta línia de subvenció té per objecte el suport al finançament de les actuacions anuals i plurianuals en matèria de serveis socials que portin a terme les entitats de serveis socials d'iniciativa social i les privades sense ànim de lucre.
1.2 Les entitats poden presentar sol·licituds de concessió de subvencions en relació amb els programes següents:
1.3 L'entitat beneficiària, pel que fa als programes vinculats a l'apartat 1.2.b, podrà subcontractar la totalitat de les activitats objecte de subvenció, d'acord amb l'article 29 de la Llei 38/2003, de 17 de novembre, general de subvencions.
Excepcionalment, per als programes vinculats a l'apartat 1.2.a, l'òrgan resolutori podrà acceptar la subcontractació parcial o total.
Poden ser beneficiàries de les subvencions dels diferents programes de subvencions les entitats que gestionin serveis socials d'atenció especialitzada, en els àmbits d'atenció a la gent gran amb dependència o risc social, a persones amb discapacitat, problemàtica social derivada de malaltia mental, drogodependències i/o altres addiccions, afectades pel virus VIH/SIDA o problemàtica social i risc d'exclusió social.
Les entitats beneficiàries de les subvencions han de complir els requisits següents:
a) Tenir la seu social a Catalunya, o delegació a Catalunya.
b) Tenir experiència acreditada en la prestació dels serveis a subvencionar.
Els programes de manteniment s'han d'ajustar a les previsions del Pla estratègic de serveis socials.
Aquest document es pot consultar a l'adreça http://www.gencat.cat/benestarsocialifamilia/pess.
a) Documentació que han d'aportar totes les entitats en el moment de la sol·licitud:
a.1 Memòria de les activitats realitzades l'any anterior en relació amb les activitats objecte de la subvenció que se sol·licita que prevegi l'impacte de gènere de les actuacions realitzades (segons model adjunt a l'imprès de sol·licitud).
a.2 Projecte explicatiu de les activitats o serveis objecte de la sol·licitud, degudament quantificat (segons model adjunt a l'imprès de sol·licitud).
a.3 Dades quantitatives de demanda de sol·licitud (segons model adjunt a l'imprès de sol·licitud).
a.4 Pressupost detallat d'ingressos i despeses dels serveis, activitat o projecte objecte de la sol·licitud (segons model adjunt a l'imprès de sol·licitud).
a.5 Plantilla i/o equip de treball de l'any anterior de la sol·licitud (segons model adjunt a l'imprès de sol·licitud).
a.6 Plantilla d'empreses contractades (segons model adjunt a l'imprès de sol·licitud).
a.7 Per als programes d'atenció directa cal aportar, així mateix, en el moment de la sol·licitud:
Relació inicial de persones usuàries a data 1 de gener de l'any en curs, per als programes de manteniment de serveis i establiments de serveis socials (segons model adjunt a l'imprès de sol·licitud).
Per al programa de tuteles, certificat conforme l'entitat compleix el que disposa l'article 222.16 de la Llei 25/2010, de 29 de juliol, del llibre segon del Codi civil de Catalunya (segons model adjunt a l'imprès de sol·licitud).
b) Documentació que han d'aportar totes les entitats abans del 31 d'agost de l'exercici:
b.1 Balanç i compte de pèrdues i guanys de l'entitat de l'any anterior al de la sol·licitud, d'acord amb els models del Pla general de comptabilitat, per a les entitats que hagin rebut subvencions superiors a dotze mil (12.000,00) euros.
b.2 Presentació d'una auditoria, per a les entitats que durant l'exercici anterior al de la sol·licitud hagin rebut subvencions de l'Institut Català d'Assistència i Serveis Socials per un import superior a cent mil (100.000,00) euros.
5.1 Per a l'atorgament de la subvenció i la determinació de la quantia s'aplicaran els criteris de valoració següents:
a) Viabilitat tècnica del projecte: coherència entre objectius, activitats i resultats (fins a 25 punts).
b) Implantació social de l'entitat en el seu àmbit de referència (fins a 20 punts).
c) Continuïtat del programa o del seu abast temporal (fins a 20 punts).
d) Interès del programa o execució del projecte vinculats amb els objectius del Pla de govern i amb la Llei de serveis socials i altres eines de programació i planificació (fins a 10 punts).
e) Adequació a la Cartera de Serveis Socials (fins a 20 punts).
f) Projectes nous i innovadors (fins a 3 punts).
g) Incorporació de la perspectiva de gènere i de les dones en els actuacions que conformen l'objecte del projecte subvencionable (fins a 2 punts).
5.2 En igualtat de puntuació, tindran preferència els programes vinculats a l'apartat 1.2.a d'aquest annex.
5.3 Per a tots els programes és requisit necessari per poder atorgar-ne la subvenció l'obtenció d'un mínim de 50 punts, d'acord amb els criteris de valoració establerts i, en tot cas, cal obtenir 10 punts en el requisit d).
5.4 En el finançament a entitats de serveis socials d'iniciativa social, atorgat en funció del nombre de persones ateses, l'ICASS valorarà directament o supervisarà els criteris d'accés, que es faran en condicions d'igualtat i tenint en compte l'estat de necessitat de les entitats beneficiàries i el règim d'ingrés i permanència, d'acord amb la legislació vigent.
6.1 Pel que fa als programes vinculats a l'apartat 1.2.a) d'aquest annex, es podrà subvencionar l'entitat amb l'import derivat del càlcul del mòdul econòmic pel nombre de persones usuàries.
Aquests mòduls s'aprovaran anualment per la persona titular de l'Institut Català d'Assistència i Serveis Socials abans de la resolució de convocatòria d'aquesta subvenció.
Es podran fer lliuraments a compte.
6.2 Pel que fa als programes vinculats a l'apartat 1.2.b) d'aquest annex, serà la Comissió de Valoració qui proposarà l'import màxim a concedir, en funció de la puntuació obtinguda i atenent l'interès social, els recursos emprats i el cost total previsible del projecte.
En cap cas la quantia serà superior al 95% de la quantitat sol·licitada.
La valoració i la proposta de concessió l'ha de formular un òrgan col·legiat integrat per la persona titular de la Subdirecció General de Gestió de Recursos de l'Institut Català d'Assistència i Serveis Socials, que farà les funcions de president o presidenta; els directors i directores dels Serveis Territorials del Departament de Benestar Social i Família o la persona en qui deleguin; una persona nomenada per la persona titular de la Secretaria General en representació de les diferents unitats del Departament de Benestar Social i Família; i dues persones adscrites a la Subdirecció General de Gestió de Recursos de l'Institut Català d'Assistència i Serveis Socials, i una farà les funcions de secretari o secretària.
8.1 Pel que fa als programes vinculats a l'apartat 1.2.a d'aquest annex, la justificació de l'aplicació dels fons percebuts i el compliment de la finalitat de la subvenció es farà mitjançant una relació usuaris, amb el vist-i-plau del cap de servei de gestió territorial.
8.2 La justificació de l'aplicació dels fons percebuts pel que fa als programes vinculats als apartats 1.2.a) i 1.2.b) d'aquest mateix annex, i el compliment de la finalitat de la subvenció es farà en els termes que indica la base 10 de l'annex 1.
La tramitació de les subvencions a entitats per al manteniment de programes de serveis socials correspon als Serveis de Gestió Territorial dels Serveis Territorials del Departament de Benestar Social i Família on hi hagi la seu de l'entitat i la resolució, a la persona titular de la Direcció General de l'Institut Català d'Assistència i Serveis Socials.
Subvencions a entitats per a programes en matèria d'adopció
—1 Objecte i activitats subvencionables
L'objecte de les subvencions que es regeixen per aquestes bases és la col·laboració en el finançament dels programes que portin a terme les entitats privades sense ànim de lucre en matèria d'adopció, d'acord amb les característiques i els requisits que estableixen les bases d'aquests programes.
1.1 Els projectes o activitats susceptibles de subvenció han d'estar inclosos en algun dels programes en matèria d'adopció següents:
Programa de suport econòmic per a tasques de coordinació i col·laboració, que s'hagin de dur a terme a Catalunya, entre entitats col·laboradores d'adopció internacional (ECAI) i els organismes competents i/o institucions implicades en matèria d'adopció, en els països d'origen dels infants en què hagin estat acreditats per l'Institut Català de l'Acolliment i de l'Adopció.
Programa de suport econòmic a la realització de jornades, activitats i esdeveniments similars en matèria d'adopció nacional i/o internacional, dutes a terme a Catalunya per part de les entitats establertes en la base 2.3 d'aquest annex.
1.2 En cap cas poden ser subvencionables els projectes o activitats que corresponen a serveis que l'Administració gestiona directament o indirectament, ni els projectes o activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
1.3 Serà condició que aquests programes siguin realitzats en el transcurs de l'any natural que s'indiqui a la corresponent convocatòria.
2.1 Poden ser beneficiàries de subvencions anuals les entitats legalment constituïdes que no tinguin ànim de lucre.
2.2 Poden ser beneficiàries de les subvencions del programa previst a la base 1.1.A, Programa de coordinació amb organismes competents en matèria d'adopció internacional:
2.3 Poden ser beneficiàries de les subvencions del programa previst a la base 1.1.B, Jornades, activitats i esdeveniments similars en matèria d'adopció internacional:
b) Les federacions d'entitats col·laboradores d'adopció internacional.
c) Les institucions col·laboradores d'integració familiar (ICIF).
d) Les associacions de famílies adoptants.
3.1 En el cas de les entitats col·laboradores d'adopció internacional (ECAI), han de complir els següents requisits:
a) Disposar de l'acreditació vigent d'entitat col·laboradora d'adopció internacional per part de la Generalitat de Catalunya.
b) Haver presentat a l'Institut Català de l'Acolliment i de l'Adopció (ICAA) la memòria anual d'acord amb el que estableix l'article 12.i) del Decret 97/2001, de 3 d'abril.
3.2 En el cas de les institucions col·laboradores d'integració familiar (ICIF), han de complir els requisits següents:
a) Disposar de l'acreditació vigent d'institució col·laboradora d'integració familiar per part de la Generalitat de Catalunya.
b) Haver presentat a l'Institut Català de l'Acolliment i de l'Adopció (ICAA) la memòria anual d'acord amb el que estableix l'article 9 del Decret 337/1995, de 28 de desembre.
Les sol·licituds, degudament emplenades, per als programes A i B, han d'anar acompanyades de la documentació general establerta a l'annex 1 i de l'específica següent:
a) Relació de programes, establiments i serveis establerts per als quals es demana la subvenció (segons el model annex a l'imprès de sol·licitud).
b) Llistat de personal, segons el model annex a l'imprès de sol·licitud.
c) Projecte explicatiu dels serveis o programes que es volen desenvolupar durant l'any de la sol·licitud.
En el projecte explicatiu del programa A ha de constar alguna activitat de coordinació a Catalunya entre l'organisme competent i/o institució del país d'origen i l'Institut Català de l'Acolliment i de l'Adopció, que així mateix caldrà acreditar en la corresponent fase justificativa.
d) Fitxa model del projecte (segons el model annex a l'imprès de sol·licitud).
e) Previsió d'ingressos i despeses del servei, programa o activitat per a l'any en curs i ingressos i despeses de l'any anterior (segons el model annex a l'imprès de sol·licitud).
5.1 Per a la concessió de subvencions dels programes anteriors s'ha de valorar la concurrència de les condicions següents, segons les dades que constin en el projecte presentat i d'acord amb l'escala de puntuació que s'especifica:
Impacte de l'actuació en els procediments d'adopció internacional que es duguin a terme en el país amb el qual es fa la tasca de coordinació (fins a 30 punts).
Impacte i repercussió de l'esdeveniment (fins a 30 punts).
5.2 És requisit necessari per poder atorgar la subvenció l'obtenció d'un mínim del 50% de la puntuació màxima establerta per cada tipologia dels programes.
La Comissió de Valoració podrà establir variacions sobre el citat percentatge mínim.
6.1 En els programes A i B, l'import de la subvenció es determinarà, de forma directament proporcional, en funció de la puntuació obtinguda després de la valoració de les sol·licituds presentades en els termes que estableixen els criteris de valoració corresponents.
6.2 La quantia de la subvenció es fixarà en la resolució de concessió.
6.3 En tots els programes en matèria d'adopció l'import concedit serà un percentatge del cost total de l'activitat o projecte que no podrà superar la quantitat sol·licitada, tenint en compte les disponibilitats pressupostàries i el nombre de sol·licituds presentades.
6.4 Es podrà subvencionar fins un import màxim del 90% del cost total de l'activitat, d'acord amb el pressupost presentat.
6.5 La Comissió de Valoració, amb la justificació prèvia, podrà prioritzar aquells projectes o activitats que consideri més adients amb l'interès social i amb els objectius de l'Institut Català de l'Acolliment i de l'Adopció.
6.6 Es podran concedir bestretes del 95% de l'import atorgat en la resolució, a sol·licitud de l'entitat.
El 5% restant es tramitarà una vegada s'hagi comprovat la correcta justificació de la subvenció, l'execució del projecte i el compliment de la finalitat per a la qual es va sol·licitar la subvenció atorgada.
La valoració i la proposta de concessió dels programes serà formulada per la Comissió de Valoració següent:
La Direcció de l'Institut Català de l'Acolliment i de l'Adopció o la persona designada per aquesta, que la presidirà.
El coordinador o coordinadora territorial de Processos, que actuarà com a secretari (programes A i B).
El cap o la cap de l'Àrea Juridicoadministrativa i d'Adopció Internacional (programes A i B).
El cap o la cap de l'Àrea d'Acolliments Familiars i Adopcions (programa B).
El cap o la cap de la Unitat d'Informació i Programació (programa B).
Una persona nomenada per la persona titular de la Secretària General del Departament de Benestar Social i Família.
8.2 El termini màxim de presentació de la documentació justificativa és l'últim dia hàbil del mes de novembre de l'any en el què es sol·licita la subvenció, llevat que la resolució d'atorgament de la subvenció indiqui una altra data.
8.3 Les entitats podran presentar un certificat acreditatiu de les obligacions respecte de les nòmines de l'últim mes, així com respecte de les obligacions amb la Seguretat Social i Hisenda del darrer trimestre.
8.4 Pel que fa a la subcontractació:
a) En el cas del programa A, el beneficiari no podrà subcontractar amb tercers les actuacions del projecte.
b) En el cas del programa B, el beneficiari podrà subcontractar amb tercers les actuacions del projecte en un percentatge que no pot excedir el 80% de l'import de la subvenció.
La tramitació correspon al/la coordinador/a territorial de Processos, i a la Unitat de Gestió Administrativa de l'Institut Català de l'Acolliment i de l'Adopció.
La resolució correspon a la Direcció de l'Institut Català de l'Acolliment i de l'Adopció.